
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1610 


29 Δεκεμβρίου 2000 


ΑΠΟΦΑΣΕΙ Σ 

Αριθ. Τ/5333 

Έγκριση Εσωτερικού Κανονισμού λειτουργίας της Ανώ¬ 
νυμης Εταιρείας ΕΛΛΗΝΙΚΑ ΤΟΥΡΙΣΤΙΚΑ ΑΚΙΝΗΤΑ. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΟΙΚΟΝΟΜΙΚΩΝ 
ΑΝΑΠΤΥΞΗΣ 

Έχοντας υπόψη: 

1. Τις διατάξεις της παρ. 2 του άρθρου 18 του Ν. 2636 
«Σύσταση εταιρειών για την οργάνωση καλλιτεχνικών εκ¬ 
δηλώσεων και τη διαχείριση της περιουσίας του Ε.Ο.Τ., 
σύσταση Εθνικού Συμβουλίου Τουρισμού και τροποποιή¬ 
σεις της νομοθεσίας για τον τουρισμό» (ΦΕΚ 
198/27.8.98). 

2. Τις διατάξεις του άρθρου 19του Ν. 2837/2000 «Ρύθ¬ 
μιση θεμάτων Ανταγωνισμού, Ρυθμιστικής Αρχής Ενέρ¬ 
γειας, Τουρισμού και άλλες διατάξεις (ΦΕΚ 178/τ.Α'/ 

3.8.2000) . 

3. Τις με αριθ. 10/26.2.99 και 26/22.9.99 αποφάσεις του 
Δ.Σ. της Ανώνυμης Εταιρείας Αξιοποίησης Περιουσίας 
Ε.Ο.Τ. 

4. Το Π.Δ. 27/96 (ΦΕΚ 19/τ.Α'/96) «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

5. Το Π.Δ. 143/2000 (ΦΕΚ 122/τ.Α'/13.4.2000) «Διορι¬ 
σμός Υπουργών, Αναπληρωτή Υπουργού και Υφυπουρ¬ 
γών». 

6. Την με αριθ. 1039386/441/Α 0006/Β 571/21.4.2000 
κοινή απόφαση του Πρωθυπουργού καιτου Υπουργού Οι¬ 
κονομικών ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών (ΦΕΚ 571/τ.Β7 

21.4.2000) . 

7. Τις διατάξεις του άρθρου 29Α' του Ν. 1558/85 προ- 
στεθέντος δια του άρθρου 27 του Ν. 2081/92, όπως αντι- 
καταστάθηκε με το άρθρο 1 παρ. 2α του Ν. 2469/97 (ΦΕΚ 
38/τ.Α'). 

8. Την αριθ. ΔΙΔΚ/Φ1/2/11187/12.5.2000 κοινή απόφαση 
του Πρωθυπουργού και της Υπουργού Εσωτερικών, Δη¬ 
μόσιας Διοίκησης και Αποκέντρωσης «Ανάθεση αρμοδιο¬ 
τήτων στους Υφυπουργούς Εσωτερικών, Δημόσιας Διοί¬ 
κησης και Αποκέντρωσης, Λεωνίδα Τζανή και Κων/νο Καϊ- 
σερλή (ΦΕΚ 630/τ.Β'), αποφασίζουμε: 


1. Εγκρίνουμε τον Εσωτερικό Κανονισμό Λειτουργίας 
της Ανώνυμης Εταιρείας Ελληνικά Τουριστικά Ακίνητα 
που επισυνάπτεται και αποτελεί αναπόσπαστο μέρος της 
παρούσας απόφασης, έτσι όπως αυτός καταρτίσθηκε με 
τις αριθ. 10/26.2.99,26/22.9.99 και 13/14.12.2000 αποφά¬ 
σεις του Δ.Σ. της Εταιρείας. 

2. Από τις διατάξεις της παρούσας απόφασης και συ¬ 
γκεκριμένα από τις θέσεις που συστήνονται με τον εσωτε¬ 
ρικό Κανονισμό Λειτουργίας προκαλείται συνολική δαπά¬ 
νη ύψους ενός δις εκατό πενήντα εκατομμυρίων 
(1.150.000.000) δρχ. περίπου σε βάρος του προϋπολογι¬ 
σμού της ΑΈ. ΕΛΛΗΝΙΚΑ ΤΟΥΡΙΣΤΙΚΑ ΑΚΙΝΗΤΑ, η οποία 
όμως θα κατανεμηθεί ισόποσα σε κάθε ένα από τα έξι πρώ¬ 
τα χρόνια από τη δημοσίευση της παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Δεκεμβρίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΥΦΥΠΟΥΡΓΟΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Λ. ΤΖΑΝΗΣ ΓΕΩΡΓΙΟΣ ΔΡΥΣ 

ΑΝΑΠΤΥΞΗΣ 

Ν. ΧΡΙΣΤΟΔΟΥΛΑΚΗΣ 


ΜΕΡΟΣ ΠΡΩΤΟ 

ΚΑΝΟΝΙΣΜΟΣ ΟΡΓΑΝΩΣΗΣ ΚΑΙ ΛΕΙΤΟΥΡΓΙΑΣ 
ΤΩΝ ΥΠΗΡΕΣΙΩΝ ΤΗΣ ΕΤΑΙΡΕΙΑΣ 
ΕΛΛΗΝΙΚΑ ΤΟΥΡΙΣΤΙΚΑ ΑΚΙΝΗΤΑ ΑΈ. 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 
Άρθρο 1 
Αντικείμενο 

Στον Κανονισμό Οργάνωσης και Λειτουργίας των Υπη¬ 
ρεσιών καθορίζονται: 

1. Το οργανόγραμμα της Εταιρείας, όπου καταγράφο¬ 
νται όλες οι υπηρεσίες, η οργάνωση, η λειτουργία και οι 
αρμοδιότητες αυτών (Διευθύνσεων, Αυτοτελών Γρα¬ 
φείων, κ.α.). 

2. Οι οργανικές θέσεις του προσωπικού, οι ειδικότητες 
που απαιτούνται για να λειτουργήσει κάθε υπηρεσιακή 
μονάδα και τα ελάχιστα προσόντα πρόσληψης. 

3. Το μισθολόγιο και οι λοιποί όροι μισθοδοσίας του 
προσωπικού της Εταιρείας. 

Άρθρο 2 
Εξαιρέσεις 

Στον παρόντα Κανονισμό δεν υπάγονται ο Πρόεδρος, 
τα μέλη του Δ.Σ. και ο Διευθύνων Σύμβουλος. 

ΚΕΦΑΛΑΙΟ Β' 

ΔΙΟΙΚΗΣΗ 

Άρθρο 3 

Όργανα Διοίκησης 

Όργανα Διοίκησης είναι η Γενική Συνέλευση, Διοικητικό 
Συμβούλιο και ο Διευθύνων Σύμβουλος . 

Άρθρο 4 

Γ ενική Συνέλευση 

Τη Γενική Συνέλευση αποτελείτο Ελληνικό Δημόσιο το 
οποίο εκπροσωπείται σ’ αυτήν από τους Υπουργούς Οι¬ 
κονομικών και Ανάπτυξης ή από πρόσωπο εξουσιοδοτη¬ 
μένο από αυτούς σύμφωνα με το άρθρο 9 παρ. 7 του Ν. 
2837/2000 και ασκεί όλες τις αρμοδιότητες που προβλέ- 
πονται στον παραπάνω νόμο, το καταστατικό της εταιρεί¬ 
ας και το Κ.Ν. 2190/20. 

Άρθρο 5 

Διοικητικό Συμβούλιο 

Η Εταιρεία διοικείται από επταμελές Διοικητικό Συμ¬ 
βούλιο που αποτελείται από τον Πρόεδρο αυτού, τον 
Αντιπρόεδρο, τον Διευθύνοντα Σύμβουλο και τέσσερα 
μέλη, σύμφωνα με τις διατάξεις του άρθρ. 9παρ. 8του Ν. 
2837/2000 και το Καταστατικό της Εταιρίας. 

Άρθρο 6 

Πρόεδρος του Δ.Σ. 

Οι αρμοδιότητες του Προέδρου του Δ.Σ. καθορίζονται 
από τις διατάξεις του άρθρου 17Ατου καταστατικού και 
όσες του ανατεθούν με απόφαση του Διοικητικού Συμ¬ 
βουλίου σύμφωνα με το άρθρο 15του Καταστατικού. Τον 
Πρόεδρο, όταν απουσιάζει ή κωλύεται, αναπληρώνει σε 
όλη την έκταση των αρμοδιοτήτων του ο Αντιπρόεδρος. 

Άρθρο 7 

Διευθύνων Σύμβουλος 

Ο Διευθύνων Σύμβουλος προσλαμβάνεται με σύμβαση 
ορισμένου χρόνου διάρκειας τριών (3) ετών σύμφωνα με 
τις διατάξειςτου άρθρου 9του Ν. 2837/2000 και το άρθρο 
17Α του Καταστατικού της Εταιρίας και ασκεί τις αρμο¬ 
διότητες που ορίζονται με το ίδιο άρθρο του Καταστατι¬ 
κού και όσες του ανατεθούν με απόφαση του Δ.Σ. της 
Εταιρίας 

Άρθρο 8 

Συμβούλιο Διεύθυνσης 

Στην εταιρεία λειτουργεί Συμβούλιο Διεύθυνσης, με κύ¬ 
ρια αποστολή το συντονισμό και την εξασφάλιση της απα¬ 
ραίτητης συνοχής της λειτουργίας της εταιρείας, την επί¬ 
λυση προβλημάτων της τρέχουσας διαχείρισης, και την 
παροχή γνώμης προς τον Διευθύνοντα Σύμβουλο για όσα 
θέματα ζητήσει την γνώμη του ιδίως δε για θέματα προ¬ 
μηθειών, μισθώσεων ή αναθέσεως έργων μέχρι το ποσό 
για το οποίο έχει αρμοδιότητα ανάθεσης ο Διευθύνων 
Σύμβουλος, σύμφωνα με το καταστατικό της Εταιρίας . 


Το Συ μβούλιο Διεύθυνσης αποτελείται από τον Διευθύνο- 
ντα Σύμβουλο ως Πρόεδρο και τους Διευθυντές της Κε¬ 
ντρικής Υπηρεσίας της εταιρίας ως μέλη. Το Διευθύνοντα 
Σύμβουλο κωλυόμενο αναπληρώνει ένας εκ των Διευθυ¬ 
ντών που ορίζεται με απόφαση του Διευθύνοντος Συμ¬ 
βούλου. Το Δ.Σ. εγκρίνει τον κανονισμό λειτουργίας του 
Συμβουλίου Διεύθυνσης μετά από πρόταση του Διευθύ- 
νοντος Συμβούλου. 

Άρθρο 9 

Διαχειριστικοί Έλεγχοι 

1. Η διαχείριση της εταιρείας υπόκειται: 

α) σε τακτικό ετήσιο έλεγχο 

β) σε έκτακτους ελέγχους 

γ) Σε εσωτερικό έλεγχο 

2. Οι τακτικοί ετήσιοι έλεγχοι πραγματοποιούνται από 
ορκωτούς ελεγκτές σύμφωνα με τις διατάξεις του άρ¬ 
θρου 17παρ. 3του Ν. 2636/98,όπως αντικαταστάθηκε με 
την παρ. 11 του άρθρου 9 του Ν. 2837/2000, του άρθρου 
20 του Καταστατικού και τις σχετικές διατάξεις του Κ.Ν. 
2190/20. 

3. Ο έκτακτος έλεγχος μπορεί να αφορά την τρέχουσα 
είτε να επεκταθεί σε οποιαδήποτε παρελθούσα χρήση και 
διεξάγεται σε μη τακτά χρονικά διαστήματα, τουλάχιστον 
μία φορά κάθε χρόνο. 

4. Ο εσωτερικός έλεγχος πραγματοποιείται με ευθύνη 
του Γ ραφείου Εσωτερικού Ελέγχου το οποίο στελεχώνε¬ 
ται από ειδικό επιστημονικό προσωπικό και εμπειρογνώ¬ 
μονες για κάθε τομέα του εσωτερικού ελέγχου. 

5. Ο έκτακτος έλεγχος διενεργείται μετά από απόφαση 
του Διοικητικού Συμβουλίου και διεξάγεται αφενός σε τυ¬ 
χαίο δείγμα λογαριασμών, αφ’ ετέρου δε σε συγκεκριμέ¬ 
νους λογαριασμούς των οποίων τον έλεγχο αποφασίζει 
το Δ.Σ. 

6. Τους αριθμούς των λογαριασμών που θα ελεγχθούν 
ορίζει το Διοικητικό Συμβούλιο σε έκτακτη συνεδρίασή 
του κατά την πρώτη ημέρα διεξαγωγής του έκτακτου 
ελέγχου. Οι αριθμοί των λογαριασμών του τυχαίου δείγ¬ 
ματος ορίζονται με κλήρωση. 

7. Με την απόφαση διενέργειας εκτάκτου ελέγχου ορί¬ 
ζονται και οι ελεγκτές (ένας ή περισσότεροι) που θα τον 
πραγματοποιήσουν. Έκτακτος έλεγχος από τους ίδιους 
ελεγκτές, δεν μπορεί να γίνει πριν περάσει τουλάχιστον 
μία τριετία από τον προηγούμενο έλεγχο που του ανατέ¬ 
θηκε. 

8. Τα πορίσματα των ετήσιων τακτικών και εκτάκτων 
ελέγχων υποβάλλονται από τους ελεγκτές στο Διοικητικό 
Συμβούλιο. Το Δ.Σ. ενημερώνει τη Γενική Συνέλευση, και 
τούς Υπουργούς Ανάπτυξης και Οικονομικών. 

ΚΕΦΑΛΑΙΟ Γ 
ΟΡΓΑΝΩΣΗ ΥΠΗΡΕΣΙΩΝ 

Άρθρο 10 

Υπηρεσιακές Μονάδες 

1. Οι υπηρεσιακές μονάδες της Εταιρείας είναι οργα¬ 
νωμένες σε πέντε Διευθύνσεις σε έξη αυτοτελή γραφεία 
και στις Δ/νσεις Υποκαταστημάτων (μία για κάθε υποκα¬ 
τάστημα ετήσιας λειτουργίας). Ο Διευθύνων Σύμβουλος 
προΐσταται όλων των υπηρεσιακών μονάδων. 

2. Οι Διευθύνσεις της Κεντρικής Υπηρεσίας της εταιρεί¬ 
ας είναι οι ακόλουθες: 

1. ΔΙΕΥΘΥΝΣΗ ΔΙΟΙΚΗΤΙΚΟΥ 

2. ΟΙΚΟΝΟΜΙΚΗ ΔΙΕΥΘΥΝΣΗ 

3. ΤΕΧΝΙΚΗ ΔΙΕΥΘΥΝΣΗ 

4. ΔΙΕΥΘΥΝΣΗ ΔΙΑΧΕΙΡΙΣΗΣ 

5. ΔΙΕΥΘΥΝΣΗ ΑΝΑΠΤΥΞΗΣ 

3. Τα Αυτοτελή Γραφεία της Εταιρείας είναι τα εξής: 

1. Γραφείο Γραμματείας Προέδρου και Διοικητικού 
Συμβουλίου 

2. Γ ραφείο Επικοινωνίας και Δημοσίων Σχέσεων 

3. Γ ραφείο Γ ραμματείας Διευθύνοντος Συμβούλου 

4. Γ ραφείο Νομικού Συμβούλου 

5. Γ ραφείο Πληροφορικής 

6. Γ ραφείο Εσωτερικού Ελέγχου 

4. Οι Διευθύνσεις και τα Αυτοτελή Γ ραφεία εισηγούνται 
για τα θέματα των αρμοδιοτήτων τους στον Διευθύνοντα 
Σύμβουλο. 

5. Τα υποκαταστήματα ετήσιας λειτουργίας συγκρο¬ 
τούνται από: 

α. Την Διεύθυνση του Υποκαταστήματος και 

β. Το γραφείο οικονομικής διαχείρισης του Υποκατα¬ 
στήματος 

Άρθρο 11 

Διεύθυνση Διοικητικού 

Η Διεύθυνση Διοικητικού αποτελείται από τις Μονάδες 
Διαχείρισης Ανθρώπινου Δυναμικού, Διοικητικής Μέρι¬ 
μνας και Προμηθειών και Γ ραμματείας και Πρωτοκόλλου: 

1. Στη Μονάδα Διαχείρισης Ανθρώπινου Δυναμικού, 
ανήκουν οι ακόλουθες αρμοδιότητες: 

• Η στελέχωση και λειτουργία των υπηρεσιώντης εται¬ 
ρείας. 

• Η έκδοση αποφάσεων για μετακίνηση εκτός έδρας 
του προσωπικού της εταιρείας ύστερα από σχετικό αίτη¬ 
μα της αρμόδιας Δ/νσης και Γ ραφείου. 

• Η τήρηση του προσωπικού μητρώου του προσωπι¬ 
κού. 

• Η διεκπεραίωση των διοικητικών διαδικασιών για θέ¬ 
ματα επιλογής, πρόσληψης, αξιολόγησης, εξέλιξης και 
γενικά των μεταβολών της υπηρεσιακής κατάστασης του 
προσωπικού. 

• Η τήρηση των διαδικαστικών υποχρεώσεων που επι¬ 
βάλλονται από την εργατική νομοθεσία. 

• Η χορήγηση και παρακολούθηση των κάθε μορφής 
αδειών στο προσωπικό, όπως και των απουσιών αυτού λό¬ 
γω ανωτέρας βίας, ασθενειών, κ.λ.π. 

• Η μέριμνα για την έκδοση των αναγκαίων αποφάσεων 
για χορήγηση στο προσωπικό των κάθε μορφής αποδο¬ 
χών και αποζημιώσεων που σύμφωνα με το νόμο, συλλο¬ 
γικές ή ατομικές συμβάσεις κ.λ.π. οφείλονται. 

• Η εκπαίδευση του προσωπικού σύμφωνα με τις εκά- 
στοτε ανάγκες της εταιρείας. 

• Η εκπόνηση, τήρηση και συνεχής βελτίωση συστήμα¬ 
τος αξιολόγησης του προσωπικού. 

• Η τήρηση και εφαρμογή των πειθαρχικών διαδικα¬ 
σιών. 

• Ηστήριξη και πληροφόρηση του γραφείου του Νομι¬ 
κού Συμβούλου και του Γενικού Διευθυντή, για κάθε πει¬ 
θαρχική, δικαστική ή διοικητική διαδικασία αφοράτο προ¬ 
σωπικό. 

• Η διαμόρφωση εισηγήσεων για την διάρθρωση του 
οργανισμού της εταιρείας, την οργάνωση και στελέχωση 
των υπηρεσιών της με σκοπό την βελτίωση και τον συνε¬ 
χή εκσυγχρονισμό του. 

• Η περιγραφή των καθηκόντων (ανάθεση εργασίας) σε 
κάθε εργαζόμενο της εταιρείας σύμφωνα με τις υποδεί¬ 
ξεις του Διευθύνοντος Συμβούλου. 


• Η κατάρτιση των προδιαγραφών για την σε τρίτους 
ανάθεση οποιουδήποτε θέματος ή έργου αφορά το προ¬ 
σωπικό της εταιρείας. 

• Η διαρκής εκπαίδευση του προσωπικού σε νέες με¬ 
θόδους διοίκησης, εργασίας, και σε ζητήματα εξειδίκευ- 
σης. 

2. Στη Μονάδα Διοικητικής Μέριμνας και Προμηθειών, 
ανήκουν οι ακόλουθες αρμοδιότητες: 

• Η καταγραφή και φύλαξη κάθε είδους και υλικού της 
εταιρείας. 

• Η συντήρηση των κτιρίων στα οποία είναι εγκατεστη¬ 
μένα τα γραφεία της εταιρείας και του κάθε είδους υλικού 
της εταιρείας. 

• Η ασφάλιση, κίνηση και συντήρηση των οχημάτωντης 
εταιρείας. 

• Η φύλαξη και διανομή στις υπηρεσίες της εταιρείας 
των αναλωσίμων υλικών για την διεκπεραίωση της εργα¬ 
σίας. 

• Η φροντίδα για την αξιοπρεπή και ασφαλή διαβίωση 
του προσωπικού στους χώρους εργασίας και την τήρηση 
των σχετικών διατάξεων του νόμου. 

• Η φροντίδα για την τήρηση των κανόνων υγιεινής 
στους χώρους εργασίας του προσωπικού και την τήρηση 
των σχετικών διατάξεων του νόμου. 

• Η καθαριότητα των γραφείων της εταιρείας. 

• Η κατάρτιση των προδιαγραφών για τα υλικά που 
πρόκειται να προμηθευτεί ή τις υπηρεσίες που πρόκειται 
να παρασχεθούν στην εταιρεία, που είναι απαραίτητα για 
τις λειτουργικές ανάγκες της εταιρείας, σε συνεργασία 
με τις κατά περίπτωση αρμόδιες υπηρεσίες της εταιρεί¬ 
ας. 

• Η προμήθεια υλικών και η ανάθεση παροχής υπηρε¬ 
σιών σε τρίτους για τις λειτουργικές ανάγκες της εταιρεί¬ 
ας. 

• Η κατάρτιση των σχεδίων των σχετικών συμβάσεων 
σε συνεργασία με το γραφείο του Νομικού Συμβούλου. 

• Η διαρκής παρακολούθηση των εκάστοτε εφαρμοζο- 
μένων διαδικασιών προμήθειας και ανάθεσης παροχής 
υπηρεσιών ή εκτέλεσης έργων και η διαμόρφωση προτά¬ 
σεων για τον εκσυγχρονισμό τους. 

• Η φροντίδα για την επαρκή στέγαση των υπηρεσιών 
της εταιρείας. 

• Ηφροντίδα για την εκποίηση ή καταστροφή του υλι¬ 
κού που έχει απαξιωθεί ή είναι άχρηστο. 

3. Στη Μονάδα Γ ραμματείας και Πρωτοκόλλου ανήκουν 
οι ακόλουθες αρμοδιότητες: 

• Η γραμματειακή στήριξη των υπηρεσιώντης εταιρείας. 

• Η παραλαβή των εισερχομένων εγγράφων και τη δια¬ 
νομή τους στις υπηρεσίες στις οποίες αυτά απευθύνο¬ 
νται. 

• Η αποστολή των εγγράφων στους εκτός εταιρείας 
αποδέκτες τους, σύμφωνα με τις εκάστοτε σχετικές οδη¬ 
γίες των υπηρεσιών-αποστολέων. 

• Η τήρηση πρωτοκόλλου εισερχομένων εγγράφων και 
η έκδοση των αντιγράφων από τα έγγραφα του αρχείου. 

• Η λειτουργία του τηλεφωνικού κέντρου της εταιρείας. 

Άρθρο 12 

Οικονομική Διεύθυνση 

Η Οικονομική Διεύθυνση αποτελείται από τις Μονάδες 
του Λογιστηρίου και της Οικονομικής Ανάλυσης. 

1. Στη Μονάδα Λογιστηρίου, ανήκουν οι ακόλουθες αρ¬ 
μοδιότητες: 

• Η τήρηση των λογιστικών βιβλίων της εταιρείας και η 
διενέργεια όλων των λογιστικών εγγραφών σ’ αυτά σύμ¬ 
φωνα με τους κανόνες της γενικής και αναλυτικής λογι¬ 
στικής και το εφαρμοζόμενο στην εταιρεία λογιστικό σχέ¬ 
διο. 

• Η παρακολούθηση και διενέργεια της μισθοδοσίας 
του προσωπικού και η καταβολή σ’ αυτό των κάθε μορφής 
αποδοχών και αποζημιώσεων, σύμφωνα με τις υποδείξεις 
της Μονάδας Διαχείρισης Ανθρώπινου Δυναμικού της 
Δ/νσης Διοικητικού. 

• Η καταβολή αμοιβών τρίτων. 

• Η εξόφληση των έναντι τρίτων τακτικών ή εκτάκτων 
υποχρεώσεων της εταιρείας. 

• Η τήρηση του ταμείου της εταιρείας. 

• Η παρακράτηση ή και απόδοση των κατά νόμο φόρων, 
τελών κ.λ.π. 

• Η παρακολούθηση της λογιστικής και φορολογικής 
νομοθεσίας. 

• Η κατάρτιση των ισολογισμών της εταιρείας και των 
εκάστοτε φορολογικών δηλώσεων που αυτή υποχρεού- 
ται να υποβάλει. 

2. Στη Μονάδα Οικονομικής Ανάλυσης, ανήκουν οι ακό¬ 
λουθες αρμοδιότητες: 

• Η σύνταξη των προϋπολογισμών της εταιρείας. 

• Η διαχείριση των διαθεσίμων της εταιρείας. 

• Η παρακολούθηση των οικονομικών αποτελεσμάτων 
της εταιρείας και η ανάλυση αυτών. 

• Η υποβολή προτάσεων για την αντιμετώπιση τυχόν 
αποκλίσεων μεταξύ προϋπολογισμού και αποτελεσμά¬ 
των. 

• Η κοστολόγηση των παρεχομένων υπηρεσιών και 
προϊόντων. 

• Η υποβολή προτάσεων για την τιμολογιακή πολιτική 
της εταιρείας. 

Άρθρο 13 
Τεχνική Διεύθυνση 

Η Τεχνική Διεύθυνση αποτελείται από τις Μονάδες Με¬ 
λετών - Κατασκευών και Ελέγχου και Παραλαβής Έργων. 

1. Στη Μονάδα Μελετών - Κατασκευών ανήκουν οι εξής 
αρμοδιότητες: 

• Η άσκηση των αρμοδιοτήτων της εταιρείας που ανα- 
φέρονται στις διατάξεις της παραγρ. 5 ζτου άρθρου 13 
του Ν. 2636/1998, όπως έχει τροποποιηθεί και ισχύει, η εκ¬ 
πόνηση μελετών για την ανοικοδόμηση, επισκευή, συντή¬ 
ρηση ή ανακαίνιση. 

• Η αρμοδιότητα για κάθε τεχνικό έργο ή άλλη τεχνική 
εργασία που εκτελείται από την εταιρεία. 

• Η κατασκευή των εκτελού μενών από την εταιρεία, έρ¬ 
γων. 

• Η επίβλεψη και παρακολούθηση των τεχνικών έργων 
που κατασκευάζει η εταιρεία. 

• Κάθε άλλη εργασία και διαδικασία απαραίτητη για την 
κατασκευή έργων Τουριστικής Υποδομής και Ανάπτυξης 
αρμοδιότητος της εταιρείας. 

• Η σύνταξη των πάσης φύσεως μελετών εγκαταστά¬ 
σεων και έργων τουριστικής υποδομής, (αρχιτεκτονικές 
μελέτες, μελέτες πολιτικού μηχ/κού, Η/Μ μελέτες, τοπο- 
γραφικές, μελέτες περιβαλλοντικών επιπτώσεων κ.λ.π.), 
καθώς και η ανάθεση σύνταξης μελετών σε ιδιώτες σύμ¬ 
φωνα με την ισχύουσα νομοθεσία. 

2. Στη Μονάδα Ελέγχου και Συντήρησης ανήκουν οι 
ακόλουθες αρμοδιότητες: 


• Η παρακολούθηση των διαχειριζόμενων κάθε μορφής 
πιστώσεων από τη Τεχνική Διεύθυνση. 

• Ο έλεγχος των συγκριτικών πινάκων και πρωτοκόλ¬ 
λων νέων τιμών μονάδος, ο έλεγχος της απόδοσης των 
κάθε είδους λογαριασμών εργολαβιών, καταστάσεων 
πληρωμών προμηθειών και λοιπών δαπανών, καθώς και η 
διενέργεια των δαπανών αυτών. 

• Ο συμβατικός και λογιστικός έλεγχος των επιμετρή¬ 
σεων των εκτελού μενών κάθε είδους έργων. 

• Η εισήγηση για την πληρωμή των εργολαβιών και προ¬ 
μηθειών της Διεύθυνσης. 

• Η παρακολούθηση και ενέργεια της διαδικασίας εκδί¬ 
κασης των κάθε μορφής ενστάσεων για τα εκτελούμενα 
έργα της εταιρείας. 

• Ο τεχνικός έλεγχος και η τήρηση της νόμιμης διαδι¬ 
κασίας παραλαβής των κάθε μορφής έργων της εταιρεί¬ 
ας. 

• Η συντήρηση των εγκαταστάσεων της εταιρείας. 

Άρθρο 14 

Διεύθυνση Ανάπτυξης 

Η Διεύθυνση Ανάπτυξης αποτελείται από τις Μονάδες 
Προώθησης Επενδυτικών Σχεδίων και Σχεδιασμού και 
Ανάπτυξης. 

1. Στη Μονάδα Προώθησης Επενδυτικών Σχεδίων ανή¬ 
κουν οι ακόλουθες αρμοδιότητες: 

• Η έρευνα και ανάλυση της αγοράς. 

• Η κατάρτιση εισηγήσεων για την πολιτική προώθησης 
των προϊόντων και υπηρεσιών της εταιρείας. 

• Η υλοποίηση της πολιτικής προώθησης προϊόντων 
και υπηρεσιών που εκάστοτε θα αποφασίζεται σύμφωνα 
με τις σχετικές αποφάσεις. 

• Η σύνταξη, διερεύνηση και προώθηση επενδυτικών 
σχεδίων τουριστικής υποδομής. 

• Την παρακολούθηση και συμμετοχή σε ευρωπαϊκά 
αναπτυξιακά προγράμματα. 

2. Στη Μονάδα Σχεδιασμού και Ανάπτυξης, ανήκουν οι 
ακόλουθες αρμοδιότητες: 

• Η διερεύνηση των δυνατοτήτων αξιοποίησης των πε¬ 
ριουσιακών στοιχείων των οποίων την διαχείριση έχει η 
εταιρεία, με σύγχρονες και αποτελεσματικές μεθόδους. 

• Η επεξεργασία αναπτυξιακών και επενδυτικών προ¬ 
γραμμάτων και, σε συνεργασία με τη Μονάδα Οικονομι¬ 
κής Ανάλυσης της Οικονομικής Διεύθυνσης, η κατάρτιση 
και υποβολή σχετικών εισηγήσεων. 

• Η παρακολούθηση των συμβάσεων συνεκμετάλλευσης. 

• Η υποβολή προτάσεων για την βελτίωση ή αναθεώ¬ 
ρηση τέτοιων συμβάσεων. 

• Η εκτίμηση προτάσεων για την εκμετάλλευση ή συ¬ 
νεκμετάλλευση της περιουσίας που έχει ανατεθεί στην 
εταιρεία από την άποψη κόστους / ωφέλειας. 

• Η εξέταση νέων μεθόδων ανάπτυξης - συνεκμετάλ¬ 
λευσης ίδρυσης θυγατρικών, συμμετοχής σε κοινοπρα¬ 
ξίες ή και σε μικτές επιχειρήσεις. 

• Η σύνταξη, υποβολή, εξασφάλιση και παρακολούθη¬ 
ση ευρωπαϊκών προγραμμάτων. 

Άρθρο 15 

Διεύθυνση Διαχείρισης 

Η Διεύθυνση Διαχείρισης αποτελείται από τις Μονάδες 
Συμβάσεων, Εκμετάλλευσης και Μητρώου Περιουσίας. 

1. Στη Μονάδα Συμβάσεων, ανήκουν οι ακόλουθες αρ¬ 
μοδιότητες: 

• Η διερεύνηση των δυνατοτήτων διαχείρισης των πε¬ 
ριουσιακών στοιχείων μέσω ενοχικών ή εμπράγματων 
συμβάσεων όπως μίσθωσης, πώλησης ή παραχώρησης. 

• Η επεξεργασία προτάσεων κατάρτισης τέτοιων συμ¬ 
βάσεων ή παραχώρησης και σε συνεργασία με τη Μονά¬ 
δα Οικονομικής Ανάλυσης της Οικονομικής Διεύθυνσης, 
η κατάρτιση και υποβολή σχετικών εισηγήσεων. 

• Η παρακολούθηση των συμβάσεων που συνομολο- 
γούνται (πληντων συμβάσεων συνεκμετάλλευσης). 

• Η υποβολή προτάσεων για την παράταση, τροποποί¬ 
ηση ή την καταγγελία τέτοιων συμβάσεων. 

2. Στη Μονάδα Εκμετάλλευσης, ανήκουν οι ακόλουθες 
αρμοδιότητες: 

• Η εκμετάλλευση από την ίδια την εταιρεία των περι¬ 
ουσιακών στοιχείων (πρώην μονάδες αυτεπιστασίας) που 
δεν έχουν μισθωθεί ή δεν έχουν εκποιηθεί. 

• Η διερεύνηση των δυνατοτήτων εκμετάλλευσης περι¬ 
ουσιακών στοιχείων, από την ίδια την εταιρεία. 

• Η επεξεργασία και κατάρτιση εισηγήσεων για την εκμε¬ 
τάλλευση τέτοιων περιουσιακών στοιχείων από την ίδια την 
εταιρεία, σε συνεργασία με τη Μονάδα Οικονομικής Ανάλυ¬ 
σης της Οικονομικής Διεύθυνσης και τη Μονάδα Προώθη¬ 
σης Επενδυτικών Σχεδίων της Διεύθυνσης Ανάπτυξης. 

• Η παρακολούθηση της υλοποίησης αποφάσεων για 
ίδια εκμετάλλευση περιουσιακών στοιχείων. 

• Η υποβολή εισηγήσεων για την αναθεώρηση και βελ¬ 
τίωση του τρόπου εκμετάλλευσης των ανωτέρω περιου¬ 
σιακών στοιχείων. 

3. Στη Μονάδα Μητρώου Περιουσίας ανήκουν οι ακό¬ 
λουθες αρμοδιότητες: 

• Η χαρτογράφηση, κτηματογράφηση και καταγραφή 
της ακίνητης και κινητής περιουσίας, της οποίας η διαχεί¬ 
ριση έχει ανατεθεί στην εταιρεία, καθώς και της περιου- 
σίαςπουαποκτάηεταιρείαμεοποιονδήποτετρόπο. Η κα¬ 
ταγραφή των ακινήτων γίνεται ένα προς ένα, των δε κινη¬ 
τών κατά κατηγορία και αναλυτικώς. 

• Η τήρηση πλήρους αρχείου με επικυρωμένα αντίγρα¬ 
φα των πλήρων τίτλων κυριότητος κάθε ακινήτου ή κινη¬ 
τού πράγματος. 

• Η τήρηση πλήρους αρχείου των κινητών αξιών και 
αξιογράφωντης εταιρείας. 

• Η σύνταξη των πρωτοκόλλων παράδοσης και παρα¬ 
λαβής των περιουσιακών στοιχείων που διαχειρίζεται η 
εταιρεία. 

• Η αποτίμηση περιουσιακών στοιχείων και η εκπόνηση 
μελετών για την ανάπτυξή τους. 

• Η μέριμνα για την απόκτηση νέων περιουσιακών 
στοιχείων με αγορά, απαλλοτρίωση, δωρεά ή παραχώ- 
ρηση. 

Άρθρο 16 
Αυτοτελή Γραφεία 

Στην εταιρεία λειτουργούντα ακόλουθα αυτοτελή γρα¬ 
φεία: 

1. Γραφείο Γραμματείας Προέδρου και Διοικητικού 
Συμβουλίου, το οποίο υπάγεται για θέματα προσωπικού 
στην Διεύθυνση Διοικητικού, Μονάδα Διαχείρισης Αν¬ 
θρώπινου Δυναμικού και για θέματα λειτουργίας στον 
Πρόεδρο του Διοικητικού Συμβουλίου. 

Στις αρμοδιότητες του Γ ραφείου περιλαμβάνονται: 

• Η γραμματειακή στήριξη του Προέδρου και του Διοι¬ 
κητικού Συμβουλίου 

• Η παραλαβή των εισερχομένων εγγράφων. 


• Η παρακολούθηση της εισερχόμενης και εξερχόμε- 
νης αλληλογραφίας του Προέδρου. 

• Η τήρηση πρωτοκόλλου και αρχείου εισερχομένων 
και εξερχομένων εγγράφων. 

• Ητήρησητου αρχείουτωνπρακτικώντουΔιοικητικού 
Συμβουλίου και της Γενικής Συνέλευσης της εταιρείας. 

• Η διεκπεραίωση κάθε εργασίας που ανατίθεται από 
τον Πρόεδρο στο πλαίσιο των καθηκόντων του. 

2. Γραφείο Επικοινωνίας και Δημοσίων Σχέσεων το 
οποίο υπάγεται για θέματα προσωπικού στη Δ/νση Διοι¬ 
κητικού, Μονάδα Διαχείρισης Ανθρώπινου Δυναμικού και 
για θέματα λειτουργίας στον Διευθύνοντα Σύμβουλο. 

Στις αρμοδιότητες του γραφείου περιλαμβάνονται: 

• Η προβολή των δραστηριοτήτων της εταιρείας, και η 
παρακολούθηση του Τύπου. 

• Η σύνταξη σχεδίων απαντήσεων ή ανακοινώσεων 
προςτον Τύπο. 

• Η συγγραφή ο σχεδιασμός και η έκδοση διαφημ. και 
διαδικασ. Εντύπων 

• Μελέτες και έρευνες που αφορούν θέματα δημοσίων 
σχέσεων και προώθησης της Α.Ε. 

3. Γ ραφείο Γ ραμματείας Διευθύνοντος Συμβούλου, το 
οποίο υπάγεται για θέματα προσωπικού στη Δ/νση Διοι¬ 
κητικού, Μονάδα Διαχείρισης Ανθρώπινου Δυναμικού και 
για θέματα λειτουργίας στον Διευθύνοντα Σύμβουλο. 

Στις αρμοδιότητες του γραφείου αυτού περιλαμβάνο¬ 
νται: 

• Η γραμματειακή υποστήριξη του Διευθύνοντος Συμ¬ 
βούλου της εταιρείας. 

• Η παραλαβή των εισερχομένων εγγράφων. 

• Η αποστολή των εξερχομένων εγγράφων στις υπηρε¬ 
σίες της εταιρείας στις οποίες απευθύνονται και τους τρί¬ 
τους παραλήπτες τους και η τήρηση του σχετικού αρχεί¬ 
ου. 

• Η διεκπεραίωση κάθε εργασίας που ανατίθεται από 
τον Διευθύνοντα Σύμβουλο στο πλαίσιο των καθηκόντων 
του. 

• Στο γραφείο Δ/ντος Συμβούλου μπορεί με ειδική από¬ 
φασή του να υπαχθούν απευθείας υπάλληλοι άλλων υπη¬ 
ρεσιακών μονάδων με ειδική αποστολή. 

4. Γ ραφείο Νομικού Συμβούλου, του οποίου προΐσταται 
ο Νομικός Σύμβουλος, το οποίο υπάγεται στον Διευθύνο- 
ντα Σύμβουλο και έχει τις ακόλουθες αρμοδιότητες και 
καθήκοντα: 

• Γνωμοδοτεί για νομικά θέματα που αφορούν την λει¬ 
τουργία της εταιρείας ή τις δραστηριότητές της, μετά 
από ερωτήματα και τίθενται από τον Πρόεδρο, το Δ.Σ. ή 
τον Διευθύνοντα Σύμβουλο. 

• Επιμελείταιτην διεξαγωγή δικών της εταιρείας σε όλα 
τα δικαστήρια και ενεργεί ό,τι απαιτείται για την επιτυχή 
δικαστική και εξώδικη διεκπεραίωση όλων των δικαστι¬ 
κών υποθέσεων της εταιρείας. 

• Επεξεργάζεται τα σχέδια των συμβάσεων, αποφάσε¬ 
ων, γνωμοδοτήσεων και πράξεων που υποβάλλονται σ’ 
αυτόν για επεξεργασία και σχόλια. 

• Συμμετέχει στις συνεδριάσεις του Διοικητικού Συμ¬ 
βουλίου, μετά από πρόσκληση του Προέδρου. 

Ο Νομικός Σύμβουλος, επικουρείται στο έργο του από 
δικηγόρους που είτε απασχολούνται στην εταιρεία, με 
σύμβαση έμμισθης εντολής είτε τους ανατίθεται κατά πε¬ 
ρίπτωση συγκεκριμένο έργο. Στο γραφείο του Νομικού 
Συμβούλου λειτουργεί γραμματεία, που για θέματα προ¬ 
σωπικού υπάγεται στη Μονάδα Διαχείρισης Ανθρώπινου 

Δυναμικού, της Διεύθυνσης Διοικητικού και για θέματα 
λειτουργίας στον Νομικό Σύμβουλο, η οποία έχει τα ακό¬ 
λουθα καθήκοντα: 

• Παραλαμβάνει έγγραφα και δικόγραφα που επιδίδο¬ 
νται στην εταιρία με δικαστικό επιμελητή. 

• Διεκπεραιώνει την αλληλογραφία του γραφείου, πα- 
ραλαμβάνει τα έγγραφα που αποστέλλονται σ' αυτό και 
αποστέλλει στους εντός και εκτός εταιρίας αποδέκτες τα 
εξερχόμενα έγγραφα και τηρεί το σχετικό αρχείο. 

• Τηρεί αρχείο δικαστικών αποφάσεων, νόμων, εγκυ¬ 
κλίων κ.λ.π., για θέματα που αφορούν στην εταιρία σύμ¬ 
φωνα με τις οδηγίες του Νομικού Συμβούλου. 

• Τηρεί και επιμελείται την βιβλιοθήκη του νομικού γρα¬ 
φείου. 

• Επιμελείται της σύνδεσης του γραφείου με βάσεις νο¬ 
μικών δεδομένων. 

5. Γραφείο Πληροφορικής, το οποίο υπάγεται στον Δι- 
ευθύνοντα Σύμβουλο, και το οποίο έχειτις ακόλουθες αρ¬ 
μοδιότητες: 

α) Την υποστήριξη όλων των λειτουργιών και υπηρε¬ 
σιών της εταιρίας και την κάλυψη όλων των αναγκών της 
σε ΗαΓάνναΓθ και εοίίνναΓθ. 

β) Την ανάπτυξη, διαχείριση και συνεχή εξέλιξη και εκ¬ 
συγχρονισμό συστήματος διοικητικής πληροφορικής 
(Μ.1.3) για τις ανάγκες της διοίκησηςτης εταιρίας καιτων 
επιμέρους Διευθύνσεων αυτής. 

Γ ραφείο Εσωτερικού Ελέγχου το οποίο υπάγεται στον 
Διευθύνοντα Σύμβουλο, και το οποίο έχει ως αρμοδιότη¬ 
τα : 

Την ανάπτυξη και εφαρμογή συστημάτων εσωτερικού 
ελέγχου όλων των διαχειριστικών δραστηριοτήτων της 
Εταιρίας. 

Άρθρο 17 

Οργανωτική Διάρθρωση Υποκαταστήματος 

1. Κάθε Υποκατάστημα της Εταιρίας που λειτουργεί σε 
ετήσια βάση, αποτελεί αυτοτελή οργανική Μονάδα Επι¬ 
πέδου Διεύθυνσης της οποίας προίσταται υπάλληλος κα¬ 
τηγορίας ΠΕ ή ΤΕ ή Ειδικό επιστημονικό προσωπικό ή 
προσωπικό κατηγορίας ΔΕ με ειδική εμπειρία, που προ¬ 
σλαμβάνεται με απόφαση του Διοικητικού Συμβουλίου 
της Εταιρίας μετριετή σύμβαση εργασίας η οποία μπορεί 
να ανανεώνεται μετά από εισήγηση του Διευθύνοντος 
Συμβούλου και απόφαση του Διοικητικού Συμβουλίου της 
Εταιρίας. Με την απόφαση πρόσληψης καθορίζεται το 
ύψος των αποδοχών του προϊσταμένου του υποκαταστή¬ 
ματος το οποίο μπορεί να διαφοροποιείται από υποκατά¬ 
στημα σε υποκατάστημα ανάλογα με το μέγεθος των ερ¬ 
γασιών του υποκαταστήματος. 

2. Σε κάθε υποκατάστημα (ετήσιας λειτουργίας) λει¬ 
τουργεί γραφείο οικονομικής διαχείρισης υπαγόμενο 
στον προϊστάμενο του υποκαταστήματος. Του γραφείου 
οικονομικής διαχείρισης προίσταται υπάλληλος κατηγο¬ 
ρίας ΠΕ . ΤΕ ή Ειδικό Επιστημονικό Προσωπικό ανάλογα 
με το μέγεθος της οικονομικής διαχείρισης που προ¬ 
σλαμβάνεται με απόφαση του διοικητικού Συμβουλίου 
της Εταιρίας μετριετή σύμβαση εργασίας. Για την παρά¬ 
ταση και το ύψος των αποδοχών του προϊσταμένου του 
γραφείου οικονομικής διαχείρισης ισχύουν οι διατάξεις 
της παρ. 1 του παρόντος άρθρου. 

3. Ο προϊστάμενος κάθε υποκαταστήματος έχει την ευ¬ 
θύνη για την εύρυθμη και αποδοτική λειτουργία του υπο¬ 
καταστήματος. Προίσταται όλου του προσωπικού, ενημε¬ 


ρώνει την κεντρική διοίκηση της εταιρίας για την πορεία 
του έργου του υποκαταστήματος και εισηγείται στους 
αρμόδιους διευθυντές και τον διευθύνοντα σύμβουλο την 
λήψη μέτρων που κατά την άποψή του είναι αναγκαία για 
την αποδοτικότερη λειτουργία του υποκαταστήματος. 

Ο προϊστάμενος του υποκαταστήματος ασκεί κάθε άλ¬ 
λη αρμοδιότητα που από τη φύση της ανάγεται στις αρ¬ 
μοδιότητες του υποκαταστήματος είναι δε υπεύθυνος για 
την εσωτερική οργάνωση του έργου του υποκαταστήμα¬ 
τος και την ανάθεση αρμοδιοτήτων στο προσωπικό του. 

4. Οι Κανονισμοί λειτουργίας των υποκαταστημάτων 
συντάσσονται και εγκρίνονται με τη διαδικασία της παρ. 2 
του άρθρου 18 του Ν. 2636/98. 

5. Τα ειδικότερα κατά περίπτωση προσόντα πρόσληψης 
του προϊστάμενου του υποκαταστήματος και του αντί¬ 
στοιχου γραφείου οικονομικής διαχείρισης καθορίζονται 
με την προκήρυξη πρόσληψης. 

6. Τα θέματα οργάνωσης και στελέχωσηςτων υποκατα¬ 
στημάτων εποχικής λειτουργίας ρυθμίζονται με αποφά¬ 
σεις του Διοικητικού Συμβουλίου της Εταιρίας. 

Άρθρο 18 

2. Για την εύρυθμη λειτουργία της εταιρείας είναι δυνα¬ 
τόν να γίνουν μεταβολές στην οργανωτική διάρθρωση 
των υπηρεσιών ή στα ανά υπηρεσία καθήκοντα και τις 
υποχρεώσεις με απόφαση του Διοικητικού Συμβουλίου 
που τροποποιεί τον παρόντα Κανονισμό και εγκρίνεται με 
απόφαση των Υπουργών Ανάπτυξης, Εσωτερικών, Δημό¬ 
σιας Διοίκησης και Αποκέντρωσης και Οικονομικών. 

Άρθρο 19 

Προϊστάμενοι Δ/νσεων, και Συντονιστές 
Αυτοτελών Γ ραφείων και Μονάδων Δ/νσεων 

1. Σε κάθε Διεύθυνση προίσταται Διευθυντής του άρ¬ 
θρου 24 του παρόντος. Σε περίπτωση που η θέση είναι κε¬ 
νή για οποιοδήποτε λόγο, με απόφαση του Δ.Σ. μετά από 
εισήγηση του Διευθύνοντος Συμβούλου τοποθετείται 
από το προσωπικό που υπηρετεί στην εταιρεία, προσωρι¬ 
νός Διευθυντής στην Διεύθυνση με τίτλο σπουδών Πανε¬ 
πιστημιακής εκπαίδευσης τον απαιτούμενο για τον Διευ¬ 
θυντή και εμπειρία στα θέματα αρμοδιότητας της οικείας 
Διεύθυνσης ή αποσπασμένος υπάλληλος κατηγορίας ΠΕ 
του Δημοσίου, ο οποίος έχει τουλάχιστον πενταετή συνα¬ 
φή εμπειρία σε αντίστοιχη θέση ευθύνης και γνώση μιας 
ξένης γλώσσας σύμφωνα με όσα ορίζονται στην παρ. 2 
του αρθρ.24 του παρόντος, για όσο χρόνο ορίζεται στη 
σχετική απόφαση. 

2. Σε κάθε Μονάδα Διεύθυνσης και στα αυτοτελή Γ ρα¬ 
φεία (πλην του Γ ραφείου Νομικού Συμβούλου) με από¬ 
φαση του Συμβουλίου Διεύθυνσης ανατίθενται σε υπάλ¬ 
ληλο της εταιρείας καθήκοντα Συντονιστή. Ο Συντονι¬ 
στής συντονίζει, κατευθύνει, οργανώνει και εποπτεύει το 
ανθρώπινο δυναμικό της Μονάδας. Προέρχεται κατά 
προτίμηση από το Ειδικό Επιστημονικό προσωπικό της 
εταιρείας ή από το κατηγορίας Π.Ε. προσωπικό, με εμπει¬ 
ρία στα αντικείμενα αρμοδιότητας του γραφείου και του 
ανατίθενται τα ανωτέρω καθήκοντα για ένα έτος. Η ανά¬ 
θεση μπορεί να παραταθεί με απόφαση του Συμβουλίου 
Διεύθυνσης μία ή περισσότερες φορές. Η ανάθεση καθη¬ 
κόντων Συντονιστού δεν συνιστά προαγωγή υπαλλήλου 
και η θέση του Συντονιστή δεν συνιστά βαθμό. 

3. Στις μονάδες διεύθυνσης και γραφείων οικονομικής 
διαχείρισης κάθε υποκαταστήματος προίσταται πρόσω- 

πικό της εταιρίας το οποίο προσλαμβάνεται σύμφωνα με 
τα ειδικότερα οριζόμενα στο άρθρο 17 του παρόντος κα¬ 
νονισμού. 

Άρθρο 20 
Ομάδες Εργασίας 

Με απόφαση του Διευθύνοντος Συμβούλου της Εται¬ 
ρείας είναι δυνατόν να συνιστώνται ομάδες ή επιτροπές 
υπαλλήλων που ανήκουν σε μία ή περισσότερες Διευθύν¬ 
σεις ή Γραφεία, στις οποίες ανατίθεται η εκτέλεση συγκε¬ 
κριμένου έργου ή εργασίας, αρμοδιότητος οποιοσδήπο¬ 
τε υπηρεσιακής μονάδος της εταιρείας. 

Άρθρο 21 
Οργανικές Θέσεις 

Το προσωπικό της εταιρείας διακρίνεται σε τακτικό 
προσωπικό και σε προσωπικό πρώην Μονάδων Αυτεπι¬ 
στασίας του άρθρου 22 παρ. 1 και 2 του Ν. 2636/98. 

Άρθρο 22 

Τακτικό Προσωπικό 

Το τακτικό προσωπικό της εταιρείας διακρίνεται σε 
προσωπικό μετριετή σύμβαση εργασίας ορισμένου χρό¬ 
νου απευθείας προσλαμβανόμενο σε Διευθυντικές θέ¬ 
σεις (Διευθυντές), σε προσωπικό με σχέση εργασίας ιδιω¬ 
τικού δικαίου αορίστου χρόνου ,σε προσωπικό με σχέση 
εργασίας ιδιωτικού δικαίου ορισμένου χρόνου, σε εμπει¬ 
ρογνώμονες με σύμβαση εργασίας ορισμένου χρόνου με 
σύμβαση μέχρι τρία χρόνια και σε αποσπασμένο προσω¬ 
πικό σύμφωνα μετηνπαρ.3του αρθρ.ΐδτου Ν.2636/98. 

Άρθρο 23 

Θέσεις Διευθυντών μετριετή σύμβαση εργασίας 
ορισμένου χρόνου 

1. Συνιστώνται στην Κεντρική Υπηρεσία της Εταιρίας 
πέντε (5) θέσεις Διευθυντών μετριετή σύμβαση εργασίας 
ορισμένου χρόνου, η οποία μπορεί να ανανεώνεται μετά 
από εισήγηση του Διευθύνοντος Συμβούλου και απόφα¬ 
ση του Διοικητικού Συμβουλίου της εταιρείας, μία ή πε¬ 
ρισσότερες φορές. 

2. Συνιστάται μία θέση Διευθυντή και μία θέση προϊστά¬ 
μενου γραφείου οικονομικής διαχείρισης σε κάθε υποκα¬ 
τάστημα ετήσιας λειτουργίας της Εταιρίας, με τριετή 
Σύμβαση εργασίας ορισμένου χρόνου, η οποία μπορεί να 
ανανεώνεται με απόφαση του Διοικητικού Συμβουλίου 
ύστερα από εισήγηση του Διευθύνοντος Συμβούλου. 

3. Οι Διευθυντές και οι προϊστάμενοι οικονομικής δια¬ 
χείρισης των προηγούμενων παραγράφων προσλαμβά¬ 
νονται μετά από σχετική απόφαση και προκήρυξη της θέ¬ 
σης η οποία εκδίδεται από το Δ.Σ. της εταιρείας. Στην 
προκήρυξη περιλαμβάνονται τα κριτήρια που πρέπει να 
πληρεί ο υποψήφιος και τα οποία πρέπει να είναι για τους 
διευθυντές της παραγράφου 1 τουλάχιστον τα αναφερό- 
μενα στο άρθρο 24 παρ.2, η διαδικασία και τα όργανα 
αξιολόγησης και κάθε σχετική λεπτομέρεια. Με την από¬ 
φαση του Δ.Σ. καθορίζεται ο τρόπος δημοσιότητας της 
προκήρυξης η οποία πρέπει να δημοσιεύεται σε δύο του¬ 
λάχιστον ημερήσιες ή εβδομαδιαίες εφημερίδες με πα¬ 
νελλήνια κυκλοφορία. 

4. Οι Διευθυντές προσλαμβάνονται και τοποθετούνται 
με απόφαση του Δ.Σ. μετά από εισήγηση του Γ ενικού Δι¬ 
ευθυντή. Ο Διευθύνων Σύμβουλος καταρτίζει και υπο¬ 
γράφει για λογαριασμό της εταιρείας σύμβαση με τον 


προσλαμβανόμενο μέσα στα πλαίσια που καθόρισε με 
την απόφασή του το Δ.Σ. 

5. Οι σχέσεις των Διευθυντών με την εταιρεία διέπονται 
από την ανωτέρω σύμβαση και τις διατάξεις της εργατι¬ 
κής νομοθεσίας για τις συμβάσεις εργασίας ορισμένου 
χρόνου σε διευθυντική θέση. 

6. Ένα μήνα πριντη λήξη της θητείας τους, ο Διευθύνων 
σύμβουλος εισηγείται με ειδική αιτιολογία προς το Δ.Σ. 
σχετικά με την ανανέωση ή μη της θητείας των Διευθυ¬ 
ντών. Για την ανανέωση της θητείας συνάπτεται νέα σύμ¬ 
βαση εφαρμοζόμενης της παρ. 4 του παρόντος άρθρου. 
Η ανανέωση ή οι ανανεώσεις της θητείας των Διευθυντών, 
σε καμιά περίπτωση δεν μπορεί να θεωρηθεί ότι μετατρέ¬ 
πει τη σχέση τους από ορισμένου χρόνου, σε αορίστου 
χρόνου. 

7. Στη διαδικασία προκήρυξης για την πλήρωση των θέ¬ 
σεων των παραγράφων 1 και 2 δικαιούνται να συμμετέ¬ 
χουν και υπάλληλοι του δημόσιου τομέα που έχουν τα 
απαιτούμενα από την προκήρυξη προσόντα. 

Σε περίπτωση επιλογής τους αποσπώνται στην Εταιρία 
σύμφωνα με τις διατάξεις του άρθρου 18 του Ν.2636/98. 

Άρθρο 24 

Θέσεις, αρμοδιότητες και ελάχιστα προσόντα 
πρόσληψης Στελεχών 

1. Οι θέσεις που συστήνονται κατά το προηγούμενο άρ¬ 
θρο έχουν ως εξής: 

α) Δ/ντής Δ/νσης Διοικητικού 
β) Δ/ντής Οικονομικής Δ/νσης 
γ) Δ/ντής Τεχνικής Δ/νσης 
δ) Δ/ντής Δ/νσης Διαχείρισης και 
ε) Δ/ντής Δ/νσης Ανάπτυξης 

στ) Διευθυντής Υποκαταστήματος και προϊστάμενος 
γραφείου οικονομικής διαχείρισης υποκαταστήματος 

2. Ελάχιστα προσόντα πρόσληψης στις ανωτέρω θέ¬ 
σεις είναι τα εξής: 

α) Δ/ντής Δ/νσης Διοικητικού: Πανεπιστημιακός τίτλος 
σπουδών του κλάδου Διοικητικού - Οικονομικού. Μετα¬ 
πτυχιακός τίτλος σπουδών και εμπειρία σε αντίστοιχη θέ¬ 
ση στο δημόσιο ή τον ιδιωτικό τομέα. Γνώση μιας ξένης 
γλώσσας (Αγγλικής ή Γαλλικής ή Ιταλικής ή Γερμανικής). 

β) Δ/ντής Οικονομικής Δ/νσης: Πανεπιστημιακός τίτλος 
σπουδών του κλάδου Διοικητικού - Οικονομικού, ειδικό¬ 
τητας Οικονομολόγου. Μεταπτυχιακός τίτλος σπουδών 
και εμπειρία σε αντίστοιχη θέση στον δημόσιο ή τον ιδιω¬ 
τικό τομέα. Γνώσεις Τραπεζικών ή χρηματοοικονομικών 
υπηρεσιών καθώς και υπηρεσιών Προγραμματισμού. 
Γνώση μιας ξένης γλώσσας κατά προτίμηση Αγγλικής ή 
Γ αλλικής ή Γ ερμανικής. 

γ) Δ/ντής Τεχνικής Δ/νσης: Πανεπιστημιακός τίτλος 
σπουδών του κλάδου Μηχανικών. Μεταπτυχιακός τίτλος 
σπουδών και εμπειρία σε αντίστοιχη θέση στον Δημόσιο ή 
τον Ιδιωτικό τομέα. Γνώσεις της νομοθεσίας και των δια¬ 
δικασιών Δημοσίων Έργων και Μελετών. Εμπειρία στην 
εκτέλεση και παρακολούθηση έργων. Γνώση μιας ξένης 
γλώσσας κατά προτίμηση Αγγλικής, Γ αλλικής ή Γ ερμανι¬ 
κής. 

δ) Δ/ντής Δ/νσης Διαχείρισης: Πανεπιστημιακός τίτλος 
σπουδών του κλάδου Διοικητικού - Οικονομικού, ειδικό¬ 
τητας Νομικού ή Οικονομικού, ή του κλάδου Μηχανικών. 
Μεταπτυχιακός τίτλος σπουδών και εμπειρία σε αντίστοι¬ 
χη θέση στον Δημόσιο ή τον Ιδιωτικό τομέα. Εμπειρία σε 
μισθώσεις ακινήτων, διαχείρισης επιχειρηματικών μονά- 

δων ή περιουσίας. Απαραίτητη γνώση μιας ξένης γλώσ¬ 
σας κατά προτίμηση Αγγλικής ή Γαλλικής. 

ε) Δ/ντής Δ/νσης Ανάπτυξης: Πανεπιστημιακός τίτλος 
σπουδών του κλάδου Διοικητικού - Οικονομικού, ειδικό¬ 
τητας Οικονομολόγου ή του κλάδου Μηχανικών. Μετα¬ 
πτυχιακός τίτλος σπουδών και εμπειρία σε αντίστοιχη θέ¬ 
ση στον Δημόσιο ή τον Ιδιωτικό τομέα. Ικανότητα εκπόνη¬ 
σης αναπτυξιακών προγραμμάτων, επενδυτικών 
σχεδίων, τεχνοοικονομικών μελετών και ανάλυσης και κα¬ 
τάρτισης επιχειρησιακών προγραμμάτων. Γνώση μιας ξέ¬ 
νης γλώσσας κατά προτίμηση Αγγλικής ή Γ αλλικής. 

Ο Διευθυντής και προϊστάμενος γραφείου οικονομι¬ 
κής διαχείρισης υποκαταστήματος: Ο Διευθυντής και 
προϊστάμενος γραφείου οικονομικής διαχείρισης κάθε 
υποκαταστήματος ετήσιας λειτουργίας είναι προσωπι¬ 
κό με πτυχίο Α.Ε.Ι ή Τ.Ε.Ι ή ειδικό επιστημονικό προσω¬ 
πικό της παρ. 2 του άρθρου 25 ή προσωπικό κατηγορίας 
ΔΕ με ειδική εμπειρία, ανάλογα με το είδος και την κατη¬ 
γορία του υποκαταστήματος. Τα ειδικότερα επί μέρους 
προσόντα καθορίζονται κάθε φορά με την προκήρυξη 
της θέσης 

3. Οι Δ/ντές έχουν την ευθύνη για την εύρυθμη και απο¬ 
δοτική λειτουργία της Δ/νσης τους και αποφασίζουν για 
κάθε σχετικό θέμα που την αφορά. 

Προΐστανται όλου του προσωπικού της Δ/νσης και είναι 
υπεύθυνοι για την άσκηση των καθηκόντων των υφιστα¬ 
μένων τους, την τήρηση των χρονοδιαγραμμάτων και την 
εκτέλεση των εντολών της διοίκησης της εταιρείας. 

Είναι υποχρεωμένοι να διαφυλάσσουντο συμφέροντης 
εταιρείας και να συντονίζουν να καθοδηγούν να εποπτεύ¬ 
ουν και να ελέγχουν την υλοποίηση των αποφάσεων της 
Διοίκησης από το προσωπικό της Δ/νσης. 

Άρθρο 25 

Τακτικό προσωπικό αορίστου και ορισμένου χρόνου 

1. Το προσωπικό με σχέση εργασίας αορίστου χρόνου 
διακρίνεται σε Ειδικό Επιστημονικό Προσωπικό, Διοικητι¬ 
κό Προσωπικό, Βοηθητικό Διοικητικό Προσωπικό και Τε¬ 
χνικό Προσωπικό ενώ το προσωπικό ορισμένου χρόνου 
διακρίνεται σε εποχικό και σε εμπειρογνώμονες με σύμ¬ 
βαση εργασίας μέχρι τρία χρόνια. 

2. Ειδικό Επιστημονικό Προσωπικό είναι το προσωπικό, 
για την πρόσληψη του οποίου απαιτείται με τον παρόντα 
κανονισμό ειδική επιστημονική εξειδίκευση, για τη διαπί¬ 
στωση της οποίας εφαρμόζονται οι διατάξεις του άρθρου 
25, παρ. 2 του Ν. 1943/91. Το ανωτέρω προσωπικό προ¬ 
σλαμβάνεται μετά από σχετική απόφαση και προκήρυξη 
του Δ.Σ., ύστερα από εισήγηση του Διευθύνοντος Συμ¬ 
βούλου, εφαρμοζομένων των διατάξεων της προτελευ¬ 
ταίας περιόδου της παρ. 3 του άρθρου 1 του Ν. 2527/97, 
όπως κάθε φορά ισχύουν. 

3. Εμπειρογνώμονες, ήτοι προσωπικό με σχέση εργα¬ 
σίας ορισμένου χρόνου μέχρι τρία χρόνια, με τίτλο σπου¬ 
δών Δευτεροβάθμιας εκπαίδευσης και τουλάχιστον δε¬ 
καετή εμπειρία ή Τριτοβάθμιας εκπαίδευσης και τουλάχι¬ 
στον πενταετή εμπειρία σε τομέα συναφή με τις 
δραστηριότητες της εταιρίας (π.χ. ειδική εμπειρία σε χιο¬ 
νοδρομικά κέντρα του εσωτερικού ή του εξωτερικού, ει¬ 
δική εμπειρία σε Καζίνο του εσωτερικού ή του εξωτερι¬ 
κού, ειδική εμπειρία σε θέματα μαρινών κ.λπ). 

4. Διοικητικό Προσωπικό είναι το προσωπικό με τίτλο 
σπουδών Πανεπιστημιακής εκπαίδευσης (ΠΕ), με τίτλο 
σπουδών Τεχνολογικής εκπαίδευσης (ΤΕ) και με τίτλο 
σπουδών δευτεροβάθμιας εκπαίδευσης (ΔΕ). 


5. Βοηθητικό Διοικητικό Προσωπικό είναιτο προσωπικό 
για την πρόσληψη του οποίου απαιτείται τίτλος σπουδών 
Υποχρεωτικής Εκπαίδευσης (ΥΕ), των κλάδων Επιμελη¬ 
τών (εργασίες θυρωρού, μεταφορές εγγράφων, μεταφο¬ 
ρές επίπλων και σκευών, εποπτεία κτιρίου, χειρισμός μη¬ 
χανημάτων αναπαραγωγής εγγράφων, ταξινόμηση εγ¬ 
γράφων, φύλαξη χώρων, αποθηκάριος ή βοηθός 
αποθηκάριος και άλλες συναφείς βοηθητικές εργασίες) 
και του κλάδου Προσωπικού Καθαριότητας (για εργασίες 
καθαρισμού εσωτερικών και εξωτερικών χώρων). 

6. Το Διοικητικό Προσωπικό και το Βοηθητικό Διοικητι¬ 
κό Προσωπικό προσλαμβάνεται μετά από σχετική από¬ 
φαση και προκήρυξη του Δ.Σ., ύστερα από εισήγηση του 
Διευθύνοντος Συμβούλου, εφαρμοζομένων των διατάξε¬ 
ων των έντεκα πρώτων περιόδων της παρ. 3 του άρθρου 
1 του Ν. 2527/97, όπως κάθε φορά ισχύουν. 

7. Τεχνικό Προσωπικό είναι το προσωπικό με τίτλο 
σπουδών Πανεπιστημιακής εκπαίδευσης (ΠΕ) των κλά¬ 
δων Μηχανικών (περιλαμβάνονται όλες οι ειδικότητες) 
και Πληροφορικής (περιλαμβάνονται οι ειδικότητες Επι¬ 
στήμης των Υπολογιστών και Μηχανικών Η/Υ), με τίτλο 
σπουδώνΤεχνολογικής Εκπαίδευσης (ΤΕ) του κλάδου τε¬ 
χνολογικών εφαρμογών (περιλαμβάνονται όλες οι ειδικό¬ 
τητες της Σχολής Τεχνολογικών Εφαρμογών εκτός από 
τις ειδικότητες Πληροφορικής και ηλεκτρονικών υπολογι¬ 
στικών συστημάτων), με τίτλο σπουδών Δευτεροβάθμιας 
Εκπαίδευσης (ΔΕ) Προσωπικού Η/Υ (περιλαμβάνονται οι 
ειδικότητες Προγραμματιστών Η/Υ, και Χειριστών Η/Υ) 
και κλάδου Τεχνικού (περιλαμβάνονται όλες οι ειδικότη¬ 
τες των κλάδων δομικών έργων, μηχανολογίας και ηλε¬ 
κτρολογίας των ενιαίων πολυκλαδικών λυκείων, των το¬ 
μέων μηχανολογικού, ηλεκτρολογικού και ηλεκτρονικού 
και δομικών των τεχνικών - επαγγελματικών λυκείων, των 
τμημάτων μηχανολογικού, ηλεκτρολογικού, ηλεκτρονι¬ 
κού και δομικών κατασκευών των τεχνικών - επαγγελματι¬ 
κών σχολών, αντίστοιχες ειδικότητες σχολών μαθητείας 
του Ο.Α.Ε.Δ. του Ν. 1346/1983, ή άλλων ισότιμων τίτλων 
σχολικών μονάδων της ημεδαπής ή αλλοδαπής, άλλες 
συναφείς, κατά περίπτωση, ειδικότητες καθώς και οι οδη¬ 
γοί οχημάτων και οι χειριστές χωματουργικών και ανυψω¬ 
τικών μηχανημάτων). 

Το Τεχνικό Προσωπικό προσλαμβάνεται μετά από σχε¬ 
τική απόφαση και προκήρυξη του Δ.Σ., ύστερα από εισή¬ 
γηση του Διευθύνοντος Συμβούλου, εφαρμοζομένωντων 
διατάξεων των περιόδων δώδεκα έως και δεκατέσσερα 
της παρ. 3 του άρθρου 1 του Ν. 2527/97, όπως κάθε φορά 
ισχύουν. 

Άρθρο 26 

Θέσεις και προσόντα πρόσληψης προσωπικού 
με σχέση εργασίας αορίστου χρόνου. 

1. Οι θέσεις του τακτικού προσωπικού της Εταιρίας δια- 
κρίνονται κατά κατηγορία ως εξής: 
α) Δ/ντές Κεντρικής Υπηρεσίας θέσεις πέντε (5) 
β) Δ/ντές Υποκαταστημάτων θέσεις είκοσι οκτώ (28) 
γ) Προϊστάμενοι γραφείων οικονομικής διαχείρισης 
Υποκαταστημάτων θέσεις επτά (7) 
δ) Εμπειρογνώμονες δέκα επτά (17) 
ε) Ειδικό Επιστημονικό Προσωπικό θέσεις είκοσι οκτώ 
(27) 

στ) Διοικητικό Προσωπικό κατηγορίας ΠΕ θέσεις έξι (6) 
ζ) Διοικητικό Προσωπικό κατηγορίας ΤΕ θέσεις δώδεκα 
( 12 ) 




ΦΕΚ1610 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


21205 


η) Διοικητικό Προσωπικό κατηγορίας ΔΕ θέσεις είκοσι 
δύο (22) 

θ) Βοηθητικό Διοικητικό Προσωπικό κατηγορίας ΥΕ θέ¬ 
σεις εννέα (9) 

ι) Τεχνικό προσωπικό κατηγορίας ΠΕ Μηχανικών θέσεις 
δέκα έξι (16) 

ια) Τεχνικό Προσωπικό κατηγορίας ΤΕ Τεχνολογικών 
Εφαρμογών θέσεις δέκα οκτώ (18). 

ιβ) Τεχνικό προσωπικό κατηγορίας ΔΕ με ειδικότητα 
οδηγού θέσεις τρεις (3) 

ιγ) Θέσεις Δικηγόρων με πάγια αντιμισθία, (συμπερι¬ 
λαμβανομένου και του Νομικού Συμβούλου) έξι (6) οι 
τρεις (3) έκτων οποίων θα είναι παρ' Αρείω Πάγω. 

2. Τα τυπικά προσόντα διορισμού για κάθε κατηγορία 
προσωπικού, πλήντου ειδικού Επιστημονικού προσωπι¬ 
κού των Διευθυντών και των εμπειρογνωμόνων, είναι αυ¬ 
τά που προβλέπονται στο Π.Δ. 194/88 όπως αυτό ισχύει 
κάθε φορά. Στις περιπτώσεις όπου ένας κλάδος περιλαμ¬ 
βάνει περισσότερες της μιας ειδικότητες, ο καθορισμός 
της απαιτούμενης ειδικότητας γίνεται με την προκήρυξη 
των προς πλήρωση θέσεων. Τυχόν επι πλέον προσόντα 
όπως π.χ. η γνώση ξένης γλώσσας ή εμπειρία καθορίζο¬ 
νται κάθε φορά με τη σχετική προκήρυξη. 

3. Τα τυπικά προσόντα διορισμού σε θέσεις επιστημονι¬ 
κού προσωπικού είναι αυτά που καθορίζονται με το άρ¬ 
θρο 25 παρ. 2 του Ν. 1943/91 όπως αυτό ισχύει κάθε φο¬ 
ρά. Η ειδική κατά περίπτωση απαιτούμενη επιστημονική 
εξειδίκευση καθορίζεται κάθε φορά με την προκήρυξη 
των προς πλήρωση θέσεων. 

4. Τα προσόντα πρόσληψης του προσωπικού των περι¬ 
πτώσεων α, β, γ, της παραγράφου 1 του παρόντος άρ¬ 
θρου είναι αυτά που προβλέπονται στο άρθρο 24. 

5. Τα προσόντα πρόσληψης του προσωπικού της περί¬ 
πτωσης δ του παρόντος άρθρου ορίζονται κάθε φορά με 
την προκήρυξη πρόσληψης του προσωπικού αυτού. 

Άρθρο 27 

Χειρισμός Η/Υ και γνώση Προγραμμάτων 

Εκτός από τα ανωτέρω αναφερόμενα ελάχιστα προσό¬ 
ντα για όλο το προσωπικό, πλην του προσωπικού υπο¬ 
χρεωτικής εκπαίδευσης και των προσλαμβανομένων σε 
θέσεις οδηγών της εταιρείας απαιτείται η ικανότητα χρή¬ 
σης Η/Υ και προγραμμάτων τουλάχιστον ννίηάοννε ’98, 
ΕχοθΙ, και ρονι/θΓ ροίηΐ σε άριστο επίπεδο. 

Άρθρο 28 

Αποσπασμένο προσωπικό του άρθρου 18 
παρ.3 Ν. 2636/98 

Στην εταιρεία υπάγεται και το αποσπασμένο προσωπι¬ 
κό σύμφωνα με τις διατάξεις του άρθρου 18 παρ. 3 του Ν. 
2636/98. Για το προσωπικό αυτό εφαρμόζονται οι διατά- 
ξειςτων νόμων και των κανονιστικών αποφάσεωνπου διέ- 
πουν τη σύ μβασή τους με τον φορέα από τον οποίο προ¬ 
έρχονται. 

Άρθρο 29 

Προσωπικό ορισμένου χρόνου για κάλυψη 
παροδικών αναγκών 

Εφ’ όσον συντρέξουν εποχιακές ή πρόσκαιρες ανά¬ 
γκες, η εταιρεία επιτρέπεται να προσλάβει προσωπικό με 
σύμβαση εργασίας ιδιωτικού δικαίου ορισμένου χρόνου 
που δεν μπορεί να υπερβαίνει τους οκτώ (8) μήνες μέσα 
σε συνολικό χρόνο δώδεκα (12) μηνών. Για την πρόσληψη 


του ανωτέρω προσωπικού εφαρμόζονται οι διατάξεις της 
παρ.3 του άρθρου 1 του Ν. 2527/97 κατά τις εκεί διαγρα- 
φόμενες διακρίσεις. 

Άρθρο 30 

Προσωπικό με σχέση εργασίας αορίστου χρόνου μετα- 
φερόμενο από πρώην Μονάδων Αυτεπιστασίας του ΕΟΤ 

1. Στην εταιρεία μεταφέρεται αυτοδίκαια με την κατάρ¬ 
γηση, σύμφωνα με την παρ,Ι του άρθρου 21 του 
Ν.2636/98, των Μονάδων Αυτεπιστασίας του Ε.Ο.Τ., το 
προσωπικό που υπηρετεί με σύμβαση ιδιωτικού δικαίου 
αορίστου χρόνου και έχει προσληφθεί για την εξυπηρέ¬ 
τηση των ανωτέρω Υ.Α./ΕΟΤ. 

2. Το προσωπικό που μεταφέρεται εξακολουθεί να διέ- 
πεται από το ίδιο εργασιακό καθεστώς στο οποίο υπαγό¬ 
ταν πριν από τη μεταφορά του, η δε εταιρεία λογίζεται ως 
διάδοχος εργοδότρια για όλες τις συνέπειες. 

3. Το προσωπικό που μεταφέρεται διέπεται από τις δια¬ 
τάξεις του τυχόν υφιστάμενου κανονισμού της Υ.Α./ΕΟΤ 
από την οποία προέρχεται, της οικείας σύμβασής του και 
τις διατάξεις των νόμων που διείπαν τη σχέση εργασίας 
του πριντη μεταφορά του. 

Οι διατάξεις του παρόντος Κανονισμού δεν εφαρμόζο¬ 
νται στο ανωτέρω προσωπικό με εξαίρεση τις διατάξεις 
των άρθρων 33,36,37 38,39,40,41 και 42 οι οποίες εφαρ¬ 
μόζονται μόνον εφ’ όσον ο μεταφερόμενος προέρχεται 
από Υ.Α/ΕΟΤ χωρίς κανονισμό και δεν υπάγεται στις ρυθ¬ 
μίσεις του Π.Δ. 410/1988 ή η σύμβαση εργασίας του δεν 
ορίζει διαφορετικά. 

4. Κατά τα λοιπά για το ανωτέρω μεταφερόμενο προ¬ 
σωπικό εφαρμόζονται οι διατάξεις του άρθρου 22 του 
Ν.2636/98. 

5. Οι διατάξεις των κανονισμών λειτουργίας των πρώην 
Υπηρεσιών Αυτεπιστασίας Ε.Ο.Τ., ισχύουν μέχρι την 
έγκριση των κανονισμών του άρθρου 17 παρ. 4. 

Άρθρο 31 

Μισθολόγιο κύριου προσωπικού της εταιρείας. 

1. Ο μισθός των Διευθυντών της εταιρείας καθορίζεται 
με τη σύμβασή τους ανάλογα με τα προσόντα τους. Οι 
προσωρινοί Διευθυντές του άρθρου 19 παρ. 1 του παρό¬ 
ντος λαμβάνουν μισθό μέχρι το 50% των αποδοχών του 
Διευθύνοντος Συμβούλου, ο μισθός αυτός σε καμία περί¬ 
πτωση δεν θα υπερβαίνει τις αποδοχές Γ ενικού Διευθυ¬ 
ντή Υπουργείου. 

2. Ο μισθός του υπόλοιπου κύριου προσωπικού της 
εταιρείας πλήν των αποσπασμένων καθορίζεται με τη 
σύμβαση του ανάλογα με τα προσόντα του και σύμφωνα 
με τις ισχύουσες κάθε φορά Σ.Σ.Ε. της ειδικότητάς του, 
και τις διατάξεις της ισχύουσας Εργατικής Νομοθεσίας. 
Ο μισθός αναπροσαρμόζεται κάθε φορά σύμφωνα με τις 
εκάστοτε ισχύουσες Σ.Σ.Ε. 

3. Οι Συντονιστές των Μονάδων κάθε Διεύθυνσης και 
των Αυτοτελών Γ ραφείων (πλην του Γ ραφείου Νομικού 
Συμβούλου και των αποσπασμένων) για όσο χρόνο τους 
ανατίθενται καθήκοντα Συντονιστή, λαμβάνουν επί πλέον 
αποδοχές έτσι ώστε το σύνολο των αποδοχών τους να 
ισούται με το 65% των αποδοχών του Διευθυντή της οι¬ 
κείας Διεύθυνσης και προκειμένου για τα Αυτοτελή Γ ρα¬ 
φεία, το 65% των αποδοχών του Διευθυντή της Διεύθυν¬ 
σης Διοικητικού. 

4. Η πάγια αντιμισθία του Νομικού Συμβούλου ορίζεται 
με τη σύμβασή του αναλόγως των προσόντων του και 




21206 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


δεν μπορεί να υπερβαίνει το 65% των αποδοχών του Δι- 
ευθύνοντος Συμβούλου, κατά τα οριζόμενα στην παρ. 1 
του παρόντος άρθρου, ούτε να υπολείπεται των ελάχι¬ 
στων ορίων που τίθενται από τον Κώδικα περί Δικηγό¬ 
ρων. 

Η πάγια αντιμισθία των Δικηγόρων καθορίζεται ανάλο¬ 
γα με τα προσόντα τους, σύμφωνα με τα ελάχιστα όρια 
που τίθενται από τον Κώδικα περί Δικηγόρων για τους δι¬ 
κηγόρους του Δημοσίου. 

5. Στο κύριο προσωπικό της εταιρείας μετά την έγκρι¬ 
ση των αποτελεσμάτων χρήσης και εφ’ όσον τα αποτελέ¬ 
σματα κατά τη κρίση του Διοικητικού Συμβουλίου το δι¬ 
καιολογούν, καταβάλλεται πριμ το ύψος του οποίου δεν 
μπορεί να ξεπερνά τις συνολικές αποδοχές δύο (2) μη¬ 
νών της χρήσης την οποία αφορά. Η καταβολή του πριμ 
σε καμιά περίπτωση δεν επιτρέπεται εφ’ όσον τα αποτε¬ 
λέσματα της εταιρείας είναι αρνητικά ή εφ’ όσον είναι θε¬ 
τικά πλην όμως υπολείπονται των αποτελεσμάτων της 
προηγούμενης χρήσης και η μείωση αυτή δεν δικαιολο¬ 
γείται από αντικειμενικές συνθήκες επαρκώς κατά την 
κρίση του Δ.Σ. Πριμ δεν καταβάλλεται σε όποιον έχει επι¬ 
βληθεί οποιαδήποτε πειθαρχική ποινή για πειθαρχικό 
αδίκημα που διαπράχθηκε κατά τη διάρκεια της χρήσης 
την οποία αφορά το πριμ. Τυχόν καταβληθέν πριμ πριν 
την επιβολή πειθαρχικής ποινής συμψηφίζεται με τα αμέ¬ 
σως επόμενα καταβλητέα πριμ. 

6. Το ανωτέρω καταβαλλόμενο πριμ σε καμιά περίπτω¬ 
ση δεν μπορεί να θεωρηθεί μισθός ή τακτικές αποδοχές. 

7. Η καταβολή και το ύψος του πριμ τελεί σε συνάρτηση 
με το χαρακτηρισμό που έλαβε ο υπάλληλος στο φύλο 
ποιότητας για το έτος που αφορά το πριμ. Στους άρι- 
στους καταβάλλεται το 100% του εκάστοτε καθοριζόμε¬ 
νου με την απόφαση του Δ.Σ. πριμ. Στους Λίαν Καλούς το 
80%, και στους Καλούς το 65%. Στους Μέτριους και τους 
Ανεπαρκείς δεν καταβάλλεται πριμ. 

8. Στο προσωπικό της εταιρείας που είναι αποσπασμέ¬ 
νο από τον Ε.Ο.Τ., το Υπουργείο Ανάπτυξης ή τους λοι¬ 
πούς φορείς και υπηρεσίες του δημοσίου τομέα, σύμφω¬ 
να με την παρ. 3 του άρθρου 18 του Ν. 2636/98, καταβάλ¬ 
λεται το σύνολο των αποδοχών τους μεταπάσης φύσεως 
επιδόματα γενικά ή ειδικά της θέσης από την οποία προ¬ 
έρχονται. 

Στους ανωτέρω είναι δυνατόν να καταβάλλεται επιπλέ¬ 
ον ειδική μηνιαία αποζημίωση το ύψος της οποίας καθο¬ 
ρίζεται με απόφαση του Δ.Σ. και εγκρίνεται με κοινή από¬ 
φαση των Υπουργών Οικονομικών. Στους ανωτέρω κατα¬ 
βάλλεται επίσης το πριμ του παρόντος άρθρου. 

9. Στο προσωπικό της εταιρείας που προέρχεται από 
τις καταργούμενες Μονάδες Αυτεπιστασίας του Ε.Ο.Τ., 
το ανωτέρω πριμ καταβάλλεται ύστερα από απόφαση 
του Δ.Σ., σύμφωνα με τις ανωτέρω προϋποθέσεις και υπό 
την προϋπόθεση ότι τα αποτελέσματα της μονάδας αυ- 
τοτελώς εκτιμούμενα υπήρξαν θετικά κατά την υπόψη 
χρήση. 

10. Για την εφαρμογή των διατάξεων του παρόντος άρ¬ 
θρου ως αποδοχές Διευθύνοντος Συμβούλου, για τον 
υπολογισμό των μισθών Διευθυντών και Νομικού Συμ¬ 
βούλου, θεωρούνται οιτακτικές αποδοχές και δεν συμπε- 
ριλαμβάνονται τυχόν πριμ που καταβάλλονται σε αυτόν 
δυνάμει όρου της συμβάσεως του ή με απόφαση του Δ.Σ. 
ή της Γ.Σ. 


ΜΕΡΟΣ ΔΕΥΤΕΡΟ 

ΓΕΝΙΚΟΣ ΚΑΝΟΝΙΣΜΟΣ ΠΡΟΣΩΠΙΚΟΥ 
Άρθρο 32 

Πλαίσια Δικαιοδοσίας και Εφαρμογής 

1. Ο Γενικός Κανονισμός Προσωπικού περιλαμβάνει 
τους κανόνες που ρυθμίζουν τις σχέσεις και τους όρους 
εργασίας μεταξύ της Εταιρείας και του κυρίου Προσωπι¬ 
κού που εργάζεται σ’ αυτήν, οι οποίοι συμπληρώνουν 
τους σχετικούς όρους των ατομικών συμβάσεων εργα¬ 
σίας. Ειδικότερα ο Γενικός Κανονισμός Προσωπικού δια¬ 
γράφει, τους όρους με τους οποίους προσλαμβάνεται, 
παίρνει άδειες, διώκεται πειθαρχικά, παραιτείται, συντα- 
ξιοδοτείται ή απολύεται το κύριο προσωπικό από την 
Εταιρεία. 

Οι διατάξεις του Κανονισμού αυτού εφαρμόζονται μό¬ 
νο εφ’ όσον δεν έρχονται σε αντίθεση με την εκάστοτε 
ισχύουσα νομοθεσία. 

2. Ο Κανονισμός αυτός δεν έχει εφαρμογή στο Νομικό 
Σύμβουλο, και τους Δικηγόρους που παρέχουν Νομικές 
Υπηρεσίες στην Εταιρεία με οποιαδήποτε σχέση, οι οποί¬ 
οι υπάγονται στις διατάξεις του Κώδικα Περί Δικηγόρων, 
όπως αυτός ισχύει κάθε φορά. 

3. Στα άρθρα 33,36 έως και 42 του Κανονισμού Προσω¬ 
πικού υπάγεται και το προσωπικό της παρ. 1 του άρθρου 
22 του Ν. 2636/98 εφ’ όσον: 

α) η πρώην Μονάδα Αυτεπιστασίας δεν διέθετε Κανονι¬ 
σμό Προσωπικού και 

β) δεν υπάγεται στις διατάξεις του Π.Δ. 410/1988. 

Άρθρο 33 
Όροι Εργασίας 

1. Το προσωπικό οφείλει να τηρεί τον Κανονισμό αυτό 
και τις εκάστοτε αποφάσεις, οδηγίες και τις υπηρεσιακές 
εντολές των προϊσταμένων του και των αρμοδίων οργά¬ 
νων της Εταιρείας. Σε περιπτώσεις κατά τις οποίες, λόγω 
της σοβαρότητας του αντικειμένου, κρίνει ότι η εκτέλεση 
της εντολής θα μπορούσε να έχει βλαπτικές συνέπειες 
για την εταιρεία ή τον ίδιο, αναφέρει την αντίθεσή του 
αμέσως στο Διευθύνοντα Σύμβουλο και ενεργεί με βάση 
τις εντολές του. 

Η αντίθεση σε εντολή που συνεπάγεται βλαπτικές συ¬ 
νέπειες για την εταιρεία ή για τον ανατιθέμενο, γίνεται με 
ατομική ευθύνη του υπαλλήλου. Η χωρίς λόγο αντίθεση, 
συνιστά πειθαρχικό παράπτωμα που τιμωρείται κατά τις 
διατάξεις του Κανονισμού αυτού. 

Υπάλληλος που έχει αντίθετη γνώμη για ενέργεια που 
καλείται να προσυπογράψει ή να εκτελέσει, οφείλει να την 
ανακοινώσει άμεσα, εγγράφως στον Διευθυντή του. Εάν 
η αντίρρηση προέρχεται από Διευθυντή, γνωστοποιείται 
στον Διευθύνοντα Σύμβουλο και το Δ.Σ. 

2. Οι Προϊστάμενοι οφείλουν να ενημερώνουν και να εκ¬ 
παιδεύουν πλήρως τους υφισταμένους τους στο αντικεί¬ 
μενο της εργασίας τους και σε κάθε γενικά θέμα που έχει 
σχέση με τις εργασίες της Εταιρείας, ώστε να εξασφαλί¬ 
ζεται σε κάθε περίπτωση η συνέχεια στην ροή της εργα¬ 
σίας. 

3. Η γνώμη των Προϊσταμένων για τους υφισταμένους 
τους πρέπει να δίδεται στα αρμόδια όργανα της Εταιρεί¬ 
ας με αμεροληψία, ευθυκρισία και υπευθυνότητα. 

4. Οι υπάλληλοι οφείλουν να δείχνουν προθυμία στην 
εκτέλεση των εντολών των προϊσταμένων τους και των 
οργάνων της Εταιρείας και άμεμπτη συμπεριφορά προς 

την ιεραρχία της. Η ίδια συμπεριφορά πρέπει να επιδει¬ 
κνύεται και μεταξύ των εργαζομένων. Επίσης η εμφάνιση 
όλων των εργαζομένων πρέπει να είναι ευπρεπής. 

5. Το προσωπικό της Εταιρείας είναι υποχρεωμένο να 
προσέρχεται έγκαιρα στον τόπο εργασίας του καθώς και 
να παρέχει εργασία πέραν του κανονικού ωραρίου (υπε- 
ρεργασία, υπερωρία), τις αργίες και τις νυκτερινές ώρες, 
στα πλαίσια της Εργατικής Νομοθεσίας, εφόσον το επι¬ 
βάλλουν οι υπηρεσιακές ανάγκες. 

6. Οι υπάλληλοιτης Εταιρείας οφείλουν να δείχνουν επι¬ 
μέλεια κατά την εκτέλεση της υπηρεσίας τους και να υπε¬ 
ρασπίζονται και να προωθούν τα συμφέροντά της. Οφεί¬ 
λουν ακόμη να προσφέρουν όλες τις γνώσεις τους και την 
πείρα τους για τη βελτίωση των εργασιών της εταιρείας, 
σε εξαιρετικές δε ή μη προβλεπόμενες περιπτώσεις να 
προσφέρουν τις υπηρεσίες τους, ανεξάρτητα από το 
αντικείμενο εργασίας για το οποίο προσλήφθηκαν. 

7. Οι υπάλληλοι της Εταιρείας οφείλουν με τις πράξεις 
ή παραλείψεις τους να μην ζημιώνουν ή θέτουν σε κίνδυ¬ 
νο την Εταιρεία και τα όργανά της ή να προσβάλουν την 
φήμη τους. 

8. Δεν επιτρέπεται στους εργαζόμενους να περιφέρο¬ 
νται κατά τις ώρες εκτέλεσης των καθηκόντων τους σε 
σημεία εκτός των χώρων εργασίας και να προετοιμάζο¬ 
νται για αναχώρηση πριν από την ώρα λήξης του ωραρίου 
εργασίας. Γιατην απομάκρυνση απότονχώρο υπηρεσίας 
τους, είτε για προσωπικό λόγο είτε για την εκτέλεση υπη¬ 
ρεσίας, απαιτείται άδεια του Δ/ντή. Η άδεια θα είναι έγ¬ 
γραφη αν η απομάκρυνση πρόκειται να διαρκέσει περισ¬ 
σότερο από δύο ώρες. 

9. Οι φιλονικίες, οι διαπληκτισμοί και οι άσχετες με την 
εργασία υπερβολικές συζητήσεις μεταξύ υπαλλήλων ή 
αυτών και τρίτων, κατά την διάρκεια της εργασίας απα¬ 
γορεύονται. 

10. Απαγορεύεται η κοινολόγηση των μυστικών της 
Εταιρείας τα οποία αυτή εμπιστεύεται στο προσωπικό της 
ή όσα με οποιοδήποτε τρόπο γίνονται γνωστά σ’ αυτό, κα¬ 
τά τη διενέργεια των συναλλαγών και εργασιών της Εται¬ 
ρείας, όπως και η εκμετάλλευση αυτών για ίδιο ή αλλό- 
τριο όφελος. 

11. Η ωροσήμανση της κάρτας ή του βιβλίου παρουσίας 
υπαλλήλου από άλλον απαγορεύεται. 

12. Το προσωπικό οφείλει επιμέλεια για τη καλή διατή¬ 
ρηση και λειτουργία των παγίων περιουσιακών στοιχείων 
της Εταιρείας. 

Κάθε βλάβη ή φθορά που οφείλεται σε υπαιτιότητα ερ¬ 
γαζόμενου τον υποχρεώνει σε καταβολή αποζημίωσης 
ανάλογης προς τη φθορά ή βλάβη που προκάλεσε και η 
οποία κρατείται από τις αποδοχές του, όπως ορίζει ο Νό¬ 
μος. 

13. Η εταιρεία οφείλει να συντηρεί εγκαταστάσεις και 
μηχανήματα σε άριστη κατάσταση και κατά τρόπο θα δια- 
φυλάσσοντα την υγεία και την ασφάλεια των εργαζομέ¬ 
νων. 

14. Απαγορεύεται η χρήση των οχημάτωντης εταιρείας 
για ιδιωτικές ανάγκες του προσωπικού της Εταιρείας. 

Σε περίπτωση ατυχήματος εργαζομένου το σχετικό πε¬ 
ριστατικό πρέπει να αναφέρεται είτε από τον ίδιο, είτε από 
τους συναδέλφους του, που ήταν παρόντες ή βοήθησαν 
ήέλαβανγνώσητουγεγονότος, στοΔ/ντήτου και στην Δι¬ 
εύθυνση Διοικητικού αμέσως. 

Εάν συμβεί ατύχημα μέσα σε χώρο της Εταιρείας, πρέ¬ 
πει να αναφέρεται από τον εργαζόμενο που ήταν παρών ή 


βοήθησε ή έλαβε γνώση του γεγονότος στον Προϊστάμε¬ 
νό του, πρέπει δε ο εργαζόμενος να φροντίζει να παίρνει 
τα στοιχεία του παθόντος (ονοματεπώνυμο, διεύθυνση, 
τηλέφωνο). 

15. Οι οδηγοί οχημάτωντης Εταιρείας οφείλουν να οδη¬ 
γούν με σύνεση και να συμμορφώνονται με τους κανόνες 
του Κώδικα Οδικής Κυκλοφορίας. 

Οφείλουν επίσης να ειδοποιούν αμέσως την Εταιρεία 
για κάθε παράβαση ή ατύχημα ή μηχανολογική βλάβη των 
οχημάτων που οδηγούν και να φροντίζουν για την επιμε¬ 
λημένη συντήρηση των οχημάτωντης Εταιρείας. 

16. Απαγορεύεται η εξαγωγή από τους χώρους εργα¬ 
σίας υλικών, αντικειμένων και γενικά περιουσιακών στοι¬ 
χείων της Εταιρείας. 

17. Οι ανακοινώσεις Σωματείου Εργαζομένων επιτρέ¬ 
πεται να αναρτώνται μόνο στους ειδικούς για τον σκοπό 
αυτό χώρους. 

Δεν επιτρέπεται η αποκόλληση, καταστροφή ή φθορά 
των αναρτημένων, σε ειδικούς χώρους, ανακοινώσεων 
της Εταιρείας ή Σωματείου Εργαζομένων στην Εταιρεία. 

18. Απαγορεύεται από τους εργαζόμενους η προσφορά 
υπηρεσιών και η κάθε μορφής παροχή πληροφοριών σε 
άλλες επιχειρήσεις ή πρόσωπα εκτός αν υπάρχει προη¬ 
γούμενη έγγραφη έγκριση του Διοικητικού Συμβουλίου 
της Εταιρείας. 

Άρθρο 34 

Γ ενικοί Όροι Προσλήψεων 

1. Για να προσληφθεί κάποιος στην Εταιρεία πρέπει 
απαραίτητα να έχει τις ακόλουθες προϋποθέσεις : 

α) Να έχει την Ελληνική ιθαγένεια. Κατ’ εξαίρεση για 
προσλήψεις εργαζομένων που έχουν ιθαγένεια χώρας 
της Ε.Ε εφαρμόζονται οι σχετικές διατάξεις της Κοινοτι¬ 
κής Νομοθεσίας. 

β) Να έχει συμπληρώσει το 21 ο έτος της ηλικίας του. 

γ) Να είναι σωματικά, διανοητικά, και ψυχικά υγιής και 
να έχει την αρτιμέλεια που απαιτείται για την εργασία που 
προσλαμβάνεται, που θα βεβαιώνεται πριν την πρόσλη¬ 
ψη, από Κρατικό Νοσοκομείο. Τα έξοδα των σχετικών ια¬ 
τρικών εξετάσεων βαρύνουν την Εταιρεία. 

δ) Γιατους άρρενες που προορίζονται για πλήρωση θέ¬ 
σεων προσωπικού αορίστου χρόνου ή θέσεων Διευθυ¬ 
ντών απαιτείται η εκπλήρωση των στρατιωτικών τους 
υποχρεώσεων, εκτός εάν έχουν νόμιμα και οριστικά 
απαλλαγεί από αυτές. 

2. Η πρόσληψη ανακαλείται αυτόματα αν ο προ¬ 
σλαμβανόμενος δεν παρουσιαστεί να αναλάβει υπηρεσία 
μέσα σε (10) ημερολογιακές ημέρες από την ημέρα κοι¬ 
νοποίησης της απόφασης πρόσληψής του με συστημένη 
επιστολή. 

3. Κανείς δεν προσλαμβάνεται από την Εταιρεία: 

α) Αν στερείται των πολιτικών του δικαιωμάτων. 

β) Αν έχει καταδικαστεί για κλοπή ή ληστεία, υπεξαίρε¬ 
ση, απάτη, εκβίαση, πλαστογραφία, συκοφαντική δυσφή- 
μιση, ψευδορκία, ψευδή καταμήνυση, λιποταξία, για 
εγκλήματα γύρω από το νόμισμα, την ανθρώπινη ζωή και 
τα ήθη, όπως επίσης και αν τελεί σε υποδικία και έχει πα- 
ραπεμφθεί με τελεσίδικο βούλευμα για μία από τις παρα¬ 
πάνω αξιόποινες πράξεις. 

4. Προσλαμβανόμενος για οποιαδήποτε κατηγορία του 
προσωπικού, υποχρεούται, πριν από την πρόσληψή του, 
να προσκομίσει όλα τα απαραίτητα δικαιολογητικά, όπως 
επίσης και βιογραφικό σημείωμα το οποίο θαπεριλαμβά- 

νει στοιχεία της οικογενειακής και ατομικής του κατάστα¬ 
σης. 

Είναι δυνατόν για χρονικό διάστημα που δεν ξεπερνά 
τους δύο (2) μήνες από την πρόσληψή του, με δήλωση 
του Νόμου 1599/86, να καλύψει δικαιολογητικά πρόσλη¬ 
ψης που εύλογα αδυνατεί άμεσα να προσκομίσει. 

Άρθρο 35 

Επιτροπή Προσλήψεων 

1. Η Επιτροπή Προσλήψεων για το αορίστου χρόνου και 
με σύμβαση ορισμένου χρόνου προσωπικό, πληντων θέ¬ 
σεων Δ/ντών και Ειδικού Επιστημονικού Προσωπικού, 
αποτελείται από τρεις Διευθυντές ή ασκούντες προσωρι¬ 
νά καθήκοντα διευθυντών, που ορίζονται με απόφαση του 
Διευθύνοντος Συμβούλου, με την ίδια απόφαση ορίζεται 
ένας εκ των τριών Διευθυντών ή ασκούντων προσωρινά 
καθήκοντα Διευθυντή, ως Πρόεδρος της Επιτροπής. Η 
Επιτροπή Προσλήψεων για τις θέσεις Δ/ντών, Ειδικού 
Επιστημονικού Προσωπικού και εμπειρογνωμόνων απο- 
τελείται από τον Διευθύνοντα Σύμβουλο ως Πρόεδρο και 
δύο Διευθυντές που ορίζονται με απόφαση του Διοικητι¬ 
κού Συμβουλίου. 

2. Σε περίπτωση απουσίας οποιουδήποτε μέλους των 
ανωτέρω Επιτροπών, η θέση πληρώνεται με απόφαση του 
Διευθύνοντος Συμβούλου. 

Σε περίπτωση κωλύματος του Διευθύνοντος Συμβού¬ 
λου ως αντικαταστάτης του ορίζεται μέλος του Διοικητι¬ 
κού Συμβουλίου, με απόφαση του Διοικητικού Συμβουλί¬ 
ου. 

Άρθρο 36 
Άδειες απουσίας 

1. Οι άδειες του προσωπικού διακρίνονται σε: 

α) Άδειες κανονικές 

β) Άδειες ασθένειας. 

γ) Άδειες χωρίς αποδοχές. 

δ) Άδειες ειδικές με ή χωρίς αποδοχές (γάμου, γέννη¬ 
σης, θανάτου, συνδικαλιστικές, κύησης, λοχείας, γονι¬ 
κές, εκλογικές, στρατιωτική άδεια, άδεια σπουδών κ.λ.π.). 

Όλες οι άδειες δίνονται σύμφωνα με όσα ορίζουν οι 
σχετικοί Νόμοι, Υπουργικές Αποφάσεις και οι αποφάσεις 
του Διοικητικού Συμβουλίου. 

Η κανονική άδεια είναι δικαίωμα του προσωπικού, από 
το οποίο δεν χωρεί παραίτηση. Οι κανονικές άδειες συζύ¬ 
γων, που και οι δύο είναι υπάλληλοι της εταιρείας, χορη¬ 
γούνται κατά το δυνατόν στο ίδιο χρονικό διάστημα εφ’ 
όσον το επιθυμούν. 

2. Η κανονική άδεια χορηγείται κατ’ αρχήν εφ’ άπαξ. Η 
τμηματική χορήγησή της είναι δυνατή σύμφωνα με τις 
προϋποθέσεις της νομοθεσίας που ισχύει και όταν οι υπη¬ 
ρεσιακές ανάγκες το επιβάλλουν. 

Η κανονική άδεια που χορηγήθηκε μπορεί να ανακληθεί 
για λόγους υπηρεσιακής ανάγκης ή ύστερα από αίτηση 
του ενδιαφερομένου και μετά από εκτίμηση των σχετικών 
λόγων που αναφέρονται σ’ αυτήν. Η ανάκληση πρέπει να 
γίνεται έγγραφα. 

Το προσωπικό δεν δικαιούται να εγκαταλείψει τη θέση 
του, πριν από την έγκριση της άδειός του και πριν από την 
ορισμένη ημέρα έναρξής της. Το προσωπικό οφείλει αμέ¬ 
σως μετά τη λήξη της άδειας να επανέλθει στη θέση του. 
Αποδοχές ημερών αδικαιολόγητης υπέρβασης κανονι¬ 
κής αδείας σε καμιά περίπτωση δεν οφείλονται στο προ¬ 
σωπικό. Αδικαιολόγητη υπέρβαση κανονικής αδείας ισο- 


δυναμεί με αδικαιολόγητη απουσία και επισύρει πειθαρ¬ 
χική ποινή. 

Η διάρκεια της κανονικής άδειας και των αδειών ασθέ¬ 
νειας καθορίζεται βάσει της εκάστοτε ισχύουσας νομο¬ 
θεσίας. 

3. Το προσωπικό που για λόγους ασθένειας, η οποία θα 
διαπιστωθεί αρμόδια, αδυνατεί να εκτελέσει την υπηρε¬ 
σία του, δικαιούται άδειας ασθένειας με αποδοχές, που 
καλύπτονται από τον ασφαλιστικό φορέα και την εταιρεία 
και χορηγείται με τους όρους και τις προϋποθέσεις της 
νομοθεσίας που ισχύει. Η εταιρεία διατηρεί το δικαίωμα 
να ελέγξει την ασθένεια με γιατρό της επιλογής της. 

Η ασθένεια κατά το διάστημα κανονικής ή άλλης άδειας 
δεν παρατείνει τη διάρκειάτης. 

4. Σε περιπτώσεις στις οποίες προβλέπεται παράσταση 
του προσωπικού σε Υπηρεσιακά ή Πειθαρχικά Συμβούλια 
της εταιρείας ή επιβάλλεται η παρουσία του σε Δικαστή¬ 
ρια ή άλλες Αρχές, χορηγείται άδεια με αποδοχές διάρ¬ 
κειας τόσων ημερών, όσες κατά περίπτωση είναι ανα¬ 
γκαίες για την εκπλήρωση της υποχρέωσης και την άμε¬ 
ση επάνοδο στα καθήκοντάτου. 

5. Σε εξαιρετικές περιπτώσεις μπορεί να χορηγείται στο 
προσωπικό, μετά από γραπτή αίτησή του και απόφαση 
του Γ ενικού Διευθυντή, άδεια χωρίς αποδοχές, της οποί¬ 
ας η διάρκεια δεν υπερβαίνει τους τρεις (3) μήνες. 

6. Ειδικές άδειες (με αποδοχές): 

α) Γάμου εργαζόμενου. 

Αυτή ορίζεται σε επτά (7) ημερολογιακές ημέρες. 

β) Γέννησης τέκνου. 

Αυτή ορίζεται σε τρεις (3) εργάσιμες ημέρες. 

γ) Θανάτου 

Αυτή ορίζεται για θάνατο συζύγου, τέκνων, αδελφών ή 
γονέων σε τρεις (3) εργάσιμες ημέρες. Σε περίπτωση θα¬ 
νάτου πάππων, εγγονών ορίζεται σε μία (1) εργάσιμη ημέ¬ 
ρα. 

δ) Συνδικαλιστική. 

Παρέχεται σύμφωνα με το Νόμο 1264/82 άρθρο 17, 
όπως εκάστοτε ισχύει, περί συνδικαλιστικών αδειών. Ρυθ¬ 
μίσεις ευνοϊκότερες για την άσκηση των συνδικαλιστικών 
δικαιωμάτων που έχουν ήδη αποκτηθεί ή θα αποκτηθούν 
με συμφωνία μισθωτών και εργοδοτών ή με Συλλογικές 
Συμβάσεις Εργασίας ή Διαιτητικές Αποφάσεις, υπερισχύ¬ 
ουν. 

ε) Κύησης και Λοχείας. 

Δίδονται σύμφωνα με την νομοθεσία που ισχύει κάθε 
φορά. 

στ) Ειδική άδεια απουσίας για άσκηση εκλογικού δικαι¬ 
ώματος δίδεται σύμφωνα με τη Νομοθεσία που ισχύει κά¬ 
θε φορά. 

7. Γονικές 

Δίδονται σύμφωνα με την νομοθεσία που ισχύει κάθε 
φορά. 

Άρθρο 37 

Αμοιβές προσωπικού και άλλες παροχές 

1. Το προσωπικό αμείβεται με μηνιαίες αποδοχές. Οι 
αποδοχές καταβάλλονται τμηματικά την 15η και την τε¬ 
λευταία ημέρα κάθε μήνα. Η αξίωση για αποδοχές αρχίζει 
από την ημέρα ανάληψης υπηρεσίας. 

3. Το προσωπικό αμείβεται για την πέραν του κανονικού 
ωραρίου εργασίας του κατά τα υπό του Νόμου προβλε- 
πόμενα. 

Άρθρο 38 

Μητρώο προσωπικού, φύλλα ποιότητας 

1. Η εταιρεία τηρεί μητρώο για ολόκληρο το προσωπι¬ 
κό, στο οποίο καταχωρούνται όλα τα στοιχεία ταυτότη¬ 
τας, στρατολογικής και οικογενειακής κατάστασης, στοι¬ 
χεία Ποινικού Μητρώου και πιστοποιητικά σπουδών. Κά¬ 
θε μεταβολή των πιο πάνω στοιχείων, όπως γάμος, 
γέννηση τέκνου κ.λ.π. πρέπει να ανακοινώνεται από τον 
υπάλληλο τον οποίο αφορά, όχι αργότερα από ένα μήνα 
από την ημερομηνία συντέλεσης της μεταβολής, στη Δι¬ 
εύθυνση Διοικητικού με την προσκόμιση των απαραίτη¬ 
των αποδεικτικών στοιχείων. Η παράλειψη της ανακοίνω¬ 
σης αυτής συνεπάγεται την απώλεια των δικαιωμάτων 
υπέρ του υπαλλήλου που προήλθαν από την μεταβολή 
της κατάστασης για όλο το χρόνο που διήρκεσε η παρά¬ 
λειψη. Επίσης κάθε εργαζόμενος στην Εταιρεία οφείλει 
να ανακοινώνει αμέσως τυχόν αλλαγή της διεύθυνσης κα¬ 
τοικίας του. Η εκάστοτε τελευταία δηλωθείσα διεύθυνση 
θεωρείται νόμιμη διεύθυνση κατοικίας του εργαζόμενου 
με όλες τις εντεύθεν συνέπειες. 

2. Για όλο το προσωπικό, για κάθε χρόνο τον μήνα Ια¬ 
νουάριο του επομένου έτους, συντάσσεται φύλλο ποιό¬ 
τητας το οποίο καταχωρείται στον ατομικό φάκελο (μη¬ 
τρώο). 

Τα φύλλα ποιότητας συντάσσονται κατά περίπτωση 
από τον αρμόδιο Διευθυντή και προκειμένου για τα Γ ρα¬ 
φεία από τον Πρόεδρο του Δ.Σ. ή το Διευθύνοντα Σύμ¬ 
βουλο κατά περίπτωση. Τα φύλλα ποιότητας των Διευθυ¬ 
ντών συντάσσονται από το Διευθύνοντα Σύμβουλο. 

Στα φύλλα ποιότητας βαθμολογούνται: 
α) Η γνώση του αντικειμένου . 

β) Η επαγγελματική ευσυνειδησία και δραστηριότητα 
στην εταιρεία, 
γ) Η παραγωγικότητα. 

δ) Οι διοικητικές ικανότητες και η ανάληψη πρωτοβου¬ 
λιών. 

ε) Η ικανότητα για συνεργασία και για ομαδική εργασία, 
στ) Η συμπεριφορά. 

3. Στα φύλλα ποιότητας, το προσωπικό χαρακτηρίζεται 
σαν Άριστο, Λίαν Καλό, Μέτριο και Ανεπαρκές. 

Η κατάταξη αυτή του προσωπικού γίνεται με βάση την 
βαθμολογία του, η οποία είναι ο μέσος όρος των βαθμών 
των κρινόμενων σημείων. Θεωρώντας σαν εκατό τοις 
εκατό (100%) το ανώτερο όριο βαθμολογίας, η κατάταξη 
γίνεται όπως παρακάτω: 

100% - 90% Άριστος 
89% - 70% Λίαν Καλός 
69% - 60% Καλός 
59% - 45% Μέτριος 
μέχρι 44% Ανεπαρκής 

Κάθε εργαζόμενος δικαιούται να λάβει γνώση των φύλ¬ 
λων ποιότητας που τον αφορούν τα οποία και προσυπο¬ 
γράφει και κατά των οποίων δικαιούται να προσφύγει στο 
Υπηρεσιακό Συμβούλιο. 

Σε περίπτωση κατά την οποία εργαζόμενος κριθεί ανε¬ 
παρκής μία φορά, ή μέτριος για δύο συνεχή έτη ή για τρία 
συνολικά, παραπέμπεται από τον Διευθυντή Διοικητικού 
στο Πειθαρχικό Συμβούλιο με το ερώτημα της απόλυσης. 

Όλοι οι υπάλληλοι βαθμολογούνται τουλάχιστον από 
δύο βαθμολογητές, εκτός των Διευθυντών οι οποίοι βαθ¬ 
μολογούνται από τον Γενικό Διευθυντή. Οι βαθμολογητές 
είναι: α) προκειμένου περί υπαλλήλων ο Συντονιστής της 


οικείας Μονάδας και ο Δ/ντής της οικείας Διεύθυνσης. 

β) Προκειμένου περί Συντονιστών από τον Διευθυντή 
της οικείας Διεύθυνσης και τον Διευθύνοντα Σύμβουλο. 

4. Οι υπάλληλοι που είναι επιφορτισμένοι με τηντήρηση 
και ενημέρωση των φακέλων, φέρουν την ευθύνη για την 
ασφαλή φύλαξη και τήρησή τους καθώς και για την τήρη¬ 
ση εχεμύθειας για το περιεχόμενό τους. 

Άρθρο 39 

Υπηρεσιακό Συμβούλιο 

1. Το Υπηρεσιακό Συμβούλιο αποφαίνεται επίτων αντιρ¬ 
ρήσεων των υπαλλήλων κατά του περιεχομένου φύλλων 
ποιότητας, για την απόλυση λόγω υπηρεσιακής ανεπάρ¬ 
κειας και για την καταγγελία της σύμβασης εργασίας λό¬ 
γω σπουδαίου λόγου. 

2. Το Υπηρεσιακό Συμβούλιο, αποτελείται όσον αφορά 
τους υπαλλήλους της εταιρείας από: 

• το Συμβούλιο Διεύθυνσης και 

• δύοεκπροσώπουςτωνεργαζομένων. Εισηγητής είναι 
ο κατά περίπτωση Διευθυντής. 

• Όσον αφορά τους Διευθυντές της εταιρείας και τους 
Συντονιστές των Αυτοτελών Γ ραφείων από το Δ.Σ. της 
εταιρείας. Εισηγητής είναι ο Διευθύνων Σύμβουλος. 

Άρθρο 40 
Πειθαρχικό Δίκαιο 
Πειθαρχικά αδικήματα - Ποινές 

1. Πειθαρχικό αδίκημα θεωρείται κάθε παράβαση διά¬ 
ταξης του παρόντος Κανονισμού και γενικά κάθε υπαίτια 
πράξη ή παράλειψη υπαλλήλου δυνάμενη να καταλογι- 
σθεί, η οποία μπορεί να βλάψει τα συμφέροντα της εται¬ 
ρείας. Ενδεικτικά πειθαρχικά αδικήματα είναι: 

α) Η παράβαση των εντολών και οδηγιών των ιεραρχικά 
ανωτέρων, καθώς και η παράβαση της εχεμύθειας που 
επιβάλλεται από την υπηρεσία και τη φύση της εργασίας. 

β) Η παράβαση των νόμων και των λοιπών κανονιστικών 
διατάξεων. 

γ) Η παράβαση των εγκυκλίων οδηγιών και των εσωτε¬ 
ρικών κανονισμών της Εταιρείας. 

δ) Οποιαδήποτε πράξη ή παράλειψη σε βάρος της εται¬ 
ρείας και του Δημοσίου που προβλέπεται και τιμωρείται 
από τον Ποινικό Κώδικα. 

ε) Κάθε πράξη ή παράλειψη που μπορεί να προκαλέσει 
υλική ή ηθική ζημιά στην εταιρεία. 

στ) Η ανάρμοστη συμπεριφορά προς τους συναδέλ¬ 
φους και τους συναλλασσόμενους με την εταιρεία. 

ζ) Η αδικαιολόγητη παράλειψη ή η ελλιπής ή η ψευδής 
δήλωση ή η απόκρυψη οποιουδήποτε στοιχείου της ατομι¬ 
κής και οικογενειακής κατάστασης. Ιδιαίτερα σοβαρό πει¬ 
θαρχικό αδίκημα θεωρείται η απόκρυψη μεταβολής που 
έχει σαν συνέπεια την διακοπή χορήγησης επιδομάτων. 

η) Οποιαδήποτε ατασθαλία περί την διαχείριση ή η από¬ 
πειρα ατασθαλίας. 

θ) Η επιδίωξη ή η αποδοχή από τον υπάλληλο οποιοσ¬ 
δήποτε υλικής παροχής, προερχομένης από πρόσωπα 
των οποίων υποθέσεις τελούν σε συνάφεια με υποθέσεις 
της εταιρείας. 

ι) Οποιαδήποτε παράνομη οικονομική συναλλαγή με πε¬ 
λάτες ή προμηθευτές της εταιρείας. 

ια) Η παροχή ή η κατά οποιονδήποτε τρόπο εκμετάλ¬ 
λευση πληροφοριών που κατέχει ο εργαζόμενος λόγω 
της υπαλληλικής του ιδιότητας, για εξυπηρέτηση δικών 
του συμφερόντων ή συμφερόντων τρίτων. 

ιβ) Η καθ’ οιονδήποτε τρόπο, άμεσο ή έμμεσο, συμμε¬ 
τοχή σε δημοπρασία που διενεργείται από την εταιρεία ή 
που έχει σχέση με αυτή. 

ιγ) Η καθ’ οιονδήποτε τρόπο εξυπηρέτηση συμφερό¬ 
ντων τρίτων σε βάρος της εταιρείας. 

ιδ) Η ψευδής δήλωση ασθένειας. 

ιε) Η αδικαιολόγητη αποχή από την εκτέλεση ή η πλημ¬ 
μελής εκτέλεση των υπηρεσιακών καθηκόντων. 

2. Η ηθική αυτουργία ή συνέργεια σε πειθαρχικά κολά¬ 
σιμη πράξη ή παράλειψη αποτελούν αδικήματα που επι¬ 
σύρουν την αυτή ποινή. 

Η υποτροπή αποτελεί σε κάθε περίπτωση επιβαρυντικό 
παράγοντα. 

3. Οι πειθαρχικές ποινές είναι: 

α) Η γραπτή παρατήρηση. 

β) Η γραπτή επίπληξη. 

γ) Πρόστιμο μέχριτου 1/25του μηνιαίου μισθού κατατι¬ 
θέμενο εντός τριάντα (30) ημερών από την επιβολή του, 
υπέρ της Εργατικής Εστίας. 

Πειθαρχική ποινή επιβάλλεται, εφ’ όσον δεν δικαιολο¬ 
γείται καταγγελία της σύμβασης για σπουδαίο λόγο. Σ’ 
αυτή την περίπτωση το Πειθαρχικό Συμβούλιο παραπέ¬ 
μπει την υπόθεση με σχετική πρόταση στο αρμόδιο για 
την απόλυση όργανο. 

4. Οι πειθαρχικές ποινές αποφασίζονται αιτιολογημένα 
ως εξής: 

Η γραπτή παρατήρηση και η γραπτή επίπληξη από τον 
Διευθύνοντα Σύμβουλο ενώ όλες οι υπόλοιπες από το 
Πειθαρχικό Συμβούλιο. Όλες οι ποινές υλοποιούνται με 
απόφαση του Διευθύνοντος Συμβούλου. 

Άρθρο 41 

Πειθαρχικό Συμβούλιο 

1. Το Πειθαρχικό Συμβούλιο προκειμένου για υπαλλή¬ 
λους είναι το Υπηρεσιακό Συμβούλιο του άρθρου 39 του 
παρόντος κανονισμού. Αρμόδιος για την παραπομπή εί¬ 
ναι ο Διευθύνων Σύμβουλος και εισηγητής ο Διευθυντής 
Διοικητικού. 

Οι αποφάσεις λαμβάνονται πάντοτε με απόλυτη πλειο- 
ψηφία όλων των μελών του. 

Προκειμένου για Διευθυντές, Πειθαρχικό Συμβούλιο εί¬ 
ναι το Δ. Σ. Αρμόδιος για την παραπομπή και την εισήγηση 
είναι ο Διευθύνων Σύμβουλος. 

2. α) Καμία πειθαρχική ποινή δεν επιβάλλεται χωρίς 
προηγούμενη κλήση προς απολογία του υπό κατηγορία 
τελούντος εργαζομένου. Η κλήση επιδίδεται γραπτά και η 
απολογία πρέπει να υποβάλλεται μέσα στην προθεσμία 
που ορίζει η κλήση, ανάλογα με τη βαρύτητα του αδική¬ 
ματος, αλλά σε καμία περίπτωση η προθεσμία δεν μπορεί 
να είναι μεγαλύτερη των δεκαπέντε (15) ούτε μικρότερη 
των τριών (3) εργάσιμων ημερών από την ημέρα παραλα¬ 
βής της κλήσης. 

β) Η άρνηση παραλαβής της κλήσης προς απολογία ή 
του εγγράφου της πειθαρχικής απόφασης συνιστούν 
ανυπακοή και απρεπή συμπεριφορά και αποτελούν αυτο¬ 
τελές πειθαρχικό παράπτωμα. Η μη υποβολή απολογίας 
ή η εκπρόθεσμη υποβολή αυτής εκτιμούνται ελεύθερα 
από αυτούςπου κατά τον παρόντα κανονισμό ασκούν την 
πειθαρχική εξουσία. 

γ) Κανείς δεν διώκεται για δεύτερη φορά για το ίδιο πει¬ 
θαρχικό αδίκημα. Για την ίδια πράξη επιβάλλεται μία ποι¬ 
νή, έστω και αν αυτή περιέχει τα στοιχεία περισσοτέρων 
πειθαρχικών αδικημάτων. Για περισσότερα πειθαρχικά 


αδικήματα που συνεκδικάζονται επιβάλλεται μία πειθαρ¬ 
χική ποινή κατά συγχώνευση. 

5. Τα πειθαρχικά αδικήματα παραγράφονται μετά την 
πάροδο δύο (2) ετών από την περιέλευση της γνώσης της 
τέλεσής τους στο Διευθύνοντα Σύμβουλο, εφ’ όσον μέσα 
στο χρονικό διάστημα αυτό δεν κινήθηκε η πειθαρχική 
διαδικασία, που αρχίζει με την γραπτή παραγγελίατου Δι- 
ευθύνοντος Συμβούλου για διενέργεια Διοικητικής Εξέ¬ 
τασης. Η Διοικητική εξέταση διενεργείται από τον Διευ¬ 
θυντή Διοικητικού ή από πρόσωπο που ορίζεται στην πα¬ 
ραγγελία. 

Η έναρξη πειθαρχικής διαδικασίας διακόπτει την παρα¬ 
γραφή επί ένα χρόνο μέσα στον οποίο υποχρεωτικά πρέ¬ 
πει να εκδοθεί απόφαση οριστική. 

6. Ο Διευθύνων Σύμβουλος με βάση το πόρισμα της Δι¬ 
οικητικής Εξέτασης αποφασίζει αν θα ασκήσει ο ίδιος τις 
πειθαρχικές του εξουσίες, αν θα παραπέμψειτην υπόθε¬ 
ση στο αρμόδιο Πειθαρχικό Συμβούλιο ή/και αν θα την ει¬ 
σάγει στο Διοικητικό Συμβούλιο, το οποίο σαν συλλογικό 
όργανο αποφασίζει για την υποβολή μήνυσης κατά του 
υπαλλήλου, αντο παράπτωμα είναι και ποινικό αδίκημα. 

Άρθρο 42 

Λύση της Συμβάσεως Εργασίας 

1. Η σύμβαση εργασίας λύεται: 
α) Με θάνατο. 

β) Με έκπτωση. 

γ) Με την απόλυση. 

δ) Με την καταγγελία. 

ε) Με τη λήξη του χρόνου διάρκειάς της. 

2. Η σύμβαση εργασίας λύεται αυτοδικαίως, αν ο εργα¬ 
ζόμενος καταδικάστηκε με αμετάκλητη απόφαση: 

α) σε ποινή τουλάχιστον πρόσκαιρης κάθειρξης 
β) σε στέρηση των πολιτικών δικαιωμάτων, 
γ) για πλημμέλημα από τα αναφερόμενα στο άρθρο 8 
παρ. Ια του Υπαλληλικού Κώδικα (Ν.2683/1999 ΦΕΚ 
19/Α/99) και 

δ) για ανυποταξία ή λιποταξία. 

Η λύση επέρχεται, έστω και αν η ποινή έχει ανασταλεί με 
όρους. 

Γιατη λύση της σύμβασης εργασίας συνεπείατων ανω¬ 
τέρω λόγων, επιδίδεται διαπιστωτική πράξη του αρμόδι¬ 
ου για την πρόσληψη οργάνου. 

3. Το προσωπικό απολύεται: 

α) Για συμπλήρωση του ορίου ηλικίας, που ορίζεται 
στην επόμενη παράγραφο 
β) Για υπηρεσιακή ανεπάρκεια, 
γ) Για σωματική ή πνευματική ανικανότητα. 

4. Το προσωπικό του κεφαλαίου αυτού, εκτός αν διαφο¬ 
ρετικά ο νόμος ορίζει, απολύεται αυτοδικαίως από την 
εταιρεία, μόλις συμπληρώσειτο 65ο έτος της ηλικίαςτου. 
Γ ια την εφαρμογή της διάταξης του προηγούμενου εδα¬ 
φίου, ως ημέρα γέννησης λαμβάνεται πάντοτε η 31 Δε¬ 
κεμβρίου του έτους γέννησης. 

5. Για την λύση της εργασιακής σχέσης εκδίδεται διαπι- 
στωτική πράξη του αρμόδιου για την πρόσληψη οργάνου 
της εταιρείας. 

6. Η ηλικία αποδεικνύεται από τη ληξιαρχική πράξη που 
έχει συνταχθεί μέσα σε ενενήντα ημέρες από τη γέννηση 
και σε περίπτωση έλλειψης τέτοιας πράξης, προκειμένου 
για τους άρρενες από την εγγραφή στο μητρώο αρρένων, 
αρχική ή διορθωμένη μετά από αναθεώρηση σύμφωνα με 
τις διατάξεις του νόμου περί στρατολογίας και προκειμέ- 

νου για τις γυναίκες από το γενικό μητρώο των δημοτών. 

7. Η απόλυση για υπηρεσιακή ανεπάρκεια γίνεται από 
το αρμόδιο για την πρόσληψη όργανο μετά από γνώμη 
του υπηρεσιακού συμβουλίου, και μετά από προηγούμε¬ 
νη κλήση του απασχολούμενου για να παράσχει έγγραφα 
ή προφορικά τις αναγκαίες διασαφήσεις. 

8. Η σύμβαση της εργασίας αορίστου χρόνου μπορεί να 
καταγγελθεί από την εταιρεία οποτεδήποτε σύμφωνα με 
τις διατάξεις της Εργατικής Νομοθεσίας και ιδίως για 
έναν από τους λόγους που αναφέρονται στην επόμενη 
παράγραφο. 

9. Η σύμβαση εργασίας ορισμένου χρόνου μπορεί να 
καταγγελθεί πριν τη λήξη της για σπουδαίο λόγο. Σπου¬ 
δαίο λόγο αποτελεί ιδίως: 

α) Η από πρόθεση παράβαση του άρθρου 40 παρ. 1 πε- 
ρίπτ. α, β, δ, ε, ζ, η, θ, ι, ια, ιβ και ιγ. 

β) Η παράβαση καθήκοντος κατά τον ποινικό κώδικα ή 
άλλο ειδικό ποινικό νόμο. 

γ) Η αδικαιολόγητη αποχή από την εκτέλεση των καθη¬ 
κόντων για πέντε (5) ημέρες (συνεχής ή όχι) εντός του ίδι¬ 
ου έτους εργασίας. 

δ) Η παραβίαση απορρήτων της υπηρεσίας. 

ε) Η διάπραξη μέσα σε ένα έτος, από τότε που έχει τε- 
λεστεί αδίκημα που τιμωρήθηκε τουλάχιστον με πρόστιμο 
ίσο με το 1/25 του μηνιαίου μισθού, άλλου αδικήματος 
που μπορεί να επισύρει την ίδια ποινή. 

στ) Η κατ'εξακολούθηση ανάρμοστη συμπεριφορά κα¬ 
τά την εκτέλεση των καθηκόντων. 

ζ) Η σοβαρή απείθεια στις νόμιμες εντολές των προϊ¬ 
σταμένων. 

10. Η καταγγελία της σύμβασης εργασίας, σύμφωνα με 
τις διατάξεις του άρθρου αυτού, γίνεται με απόφαση του 
αρμόδιου για την πρόσληψη οργάνου, μετά από σύμφω¬ 
νη αιτιολογημένη γνώμη του υπηρεσιακού συμβουλίου. Η 
λύση της σύμβασης εργασίας επέρχεται από την ανακοί¬ 
νωση της απόφασης στον απασχολούμενο. 

11.0 απασχολούμενος δικαιούται να καταγγείλει τη 
σύμβαση εργασίας οποτεδήποτε. 

12. Η καταγγελία γίνεται με έγγραφη δήλωσή του που 
υποβάλλεται στην εταιρεία. 

13. Ο καταγγέλων τη σύμβαση έχει υποχρέωση να πα¬ 
ρέχει τις υπηρεσίες του για δεκαπέντε (15) ημέρες από 
την υποβολή του κατά την προηγούμενη παράγραφο εγ¬ 
γράφου, εκτός αν η εταιρεία ήθελε απαλλάξει αυτόν εν 
άλω ή εν μέρει από την υποχρέωση αυτή. 


Άρθρο 43 

Λειτουργία Συμβουλίων 

1. Το Υπηρεσιακό και Πειθαρχικό Συμβούλιο που ανα- 
φέρονται στον παρόντα Κανονισμό, έχουν ενιαίο τρόπο 
λειτουργίας που καθορίζεται ως ακολούθως: 

α) Συγκαλούνται από τον Πρόεδρο του Συμβουλίου ή 
τον αναπληρωτή του, ο οποίος καθορίζει και την ημερή¬ 
σια διάταξη που κοινοποιείται στα μέλη, μαζί με την αντί¬ 
στοιχη πρόσκληση, τουλάχιστον τρεις (3) εργάσιμες ημέ¬ 
ρες πριν από την ημερομηνία της συνεδρίασης. Σε εξαι¬ 
ρετικές περιπτώσεις μπορούν να συγκληθούν τα 
Συμβούλια όταν το ζητήσουν τα 2/3 των μελών τους, τα 
οποία καθορίζουν και την ημερήσια διάταξη. Σε περίπτω¬ 
ση κωλύματος του Προέδρου ο ίδιος ορίζει τον αντικατα¬ 
στάτη του. Χρέη γραμματέως στα Συμβούλια εκτελεί ερ¬ 
γαζόμενος οριζόμενος από τον Πρόεδρο του Συμβουλί¬ 
ου. 

β) Απαρτία υπάρχει όταν παρίστανται τα 2/3 των μελών. 
Οι αποφάσεις λαμβάνονται κατά πλειοψηφία από τα πα¬ 
ρόντα μέλη. Σε περίπτωση ισοψηφίας η ψήφος του Προ¬ 
έδρου υπερισχύει. 

γ) Γ ια τις συζητήσεις και αποφάσεις τηρούνται πρακτι¬ 
κά, τα οποία κοινοποιούνται για υπογραφή στα μέλη το 
αργότερο σε τρεις (3) εργάσιμες ημέρες από την ημέρα 
συνεδρίασης. 

2. Οι εκπρόσωποιτων εργαζομένων στο Υπηρεσιακό και 
Πειθαρχικό Συμβούλιο εκλέγονται με μυστική ψηφοφο¬ 
ρία από όλο το κύριο προσωπικό της εταιρείας πληντων 
αποσπασμένων και από το μεταφερόμενο προσωπικό των 
Υ.Α./ΕΟΤ που υπάγεται στις διατάξεις του παρόντος. 

Ερμηνευτική εγκύκλιος με οδηγίες για την ανωτέρω 
εκλογή εκδίδεται από τον Διευθύνοντα Σύμβουλο μετά 
από έκφραση γνώμης των Σωματείων των Εργαζομένων 
εάν υπάρχουν. 

Άρθρο 44 

Εφαρμογή Διατάξεων Εργατικής Νομοθεσίας 

Για όποιο θέμα στον παρόντα Κανονισμό δεν ορίζεται 
διαφορετικά, εφαρμόζονται οι εκάστοτε ισχύουσες δια¬ 
τάξεις της Εργατικής Νομοθεσίας καιτωνΣ.Σ.Ε. ή Δ.Α. 

Άρθρο 45 

Οι ρυθμίσεις του παρόντος καταστατικού εφαρμόζο¬ 
νται από 1.1.1999. 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































